
讟拽住讟 讛讚祝



 讜讗讬谉 诇讛 驻讚讬讜谉 讜讗住讜专讛 诇讝专讬诐 讛谞讱 谞驻讬砖谉 讜讗讬讘注讬转 讗讬诪讗 拽讚砖 讞诪讜专 砖讻谉 注谞讜砖 讻专转 专讘 谞讞诪谉 讘专 讬爪讞拽 讗诪专 讗诪专 拽专讗 {讚讘专讬诐 讬讞-讚} 转转谉 诇讜 诇讜 讜诇讗 诇讗讜专讜 诪讻诇诇 讚讘转 讗讜专讜 讛讜讗: 专讘讬 讬砖诪注讗诇 讗讜诪专 讻讜': 诪讗讬 讟注诪讗 讗诪专 专讘讗 诪转讜讱 砖专讬讞讜 专注 讙讝专讛 砖诪讗 讬谞讬讞谞讛 讜讬爪讗 讗诪专 诇讬讛 讗讘讬讬 讜讬爪讗 讗诪专 诇讬讛 砖讗谞讬 讗讜诪专 讛讚诇拽转 谞专 讘砖讘转 讞讜讘讛 讚讗诪专 专讘 谞讞诪谉 讘专 专讘 讝讘讚讗 讜讗诪专讬 诇讛 讗诪专 专讘 谞讞诪谉 讘专 专讘讗 讗诪专 专讘 讛讚诇拽转 谞专 讘砖讘转 讞讜讘讛 专讞讬爪转 讬讚讬诐 讜专讙诇讬诐 讘讞诪讬谉 注专讘讬转 专砖讜转 讜讗谞讬 讗讜诪专 诪爪讜讛 诪讗讬 诪爪讜讛 讚讗诪专 专讘 讬讛讜讚讛 讗诪专 专讘 讻讱 讛讬讛 诪谞讛讙讜 砖诇 专' 讬讛讜讚讛 讘专 讗诇注讗讬 注''砖 诪讘讬讗讬诐 诇讜 注专讬讘讛 诪诇讗讛 讞诪讬谉 讜专讜讞抓 驻谞讬讜 讬讚讬讜 讜专讙诇讬讜 讜诪转注讟祝 讜讬讜砖讘 讘住讚讬谞讬谉 讛诪爪讜讬讬爪讬谉 讜讚讜诪讛 诇诪诇讗讱 讛' 爪讘讗讜转 讜讛讬讜 转诇诪讬讚讬讜 诪讞讘讬谉 诪诪谞讜 讻谞驻讬 讻住讜转谉 讗诪专 诇讛谉 讘谞讬 诇讗 讻讱 砖谞讬转讬 诇讻诐 住讚讬谉 讘爪讬爪讬转 讘讬转 砖诪讗讬 驻讜讟专讬谉 讜讘''讛 诪讞讬讬讘讬谉 讜讛诇讻讛 讻讚讘专讬 讘讬转 讛诇诇 讜讗讬谞讛讜 住讘专讬 讙讝讬专讛 诪砖讜诐 讻住讜转 诇讬诇讛: {讗讬讻讛 讙-讬讝} 讜转讝谞讞 诪砖诇讜诐 谞驻砖讬 谞砖讬转讬 讟讜讘讛 诪讗讬 讜转讝谞讞 诪砖诇讜诐 谞驻砖讬 讗诪专 专' 讗讘讛讜 讝讜 讛讚诇拽转 谞专 讘砖讘转 谞砖讬转讬 讟讜讘讛 讗诪专 专讘讬 讬专诪讬讛 讝讜 讘讬转 讛诪专讞抓 (讗诪专 专讘讬 讬讜讞谞谉) 讝讜 专讞讬爪转 讬讚讬诐 讜专讙诇讬诐 讘讞诪讬谉 专' 讬爪讞拽 谞驻讞讗 讗诪专 讝讜 诪讟讛 谞讗讛 讜讻诇讬诐 谞讗讬诐 砖注诇讬讛 专' 讗讘讗 讗诪专 讝讜 诪讟讛 诪讜爪注转 讜讗砖讛 诪拽讜砖讟转 诇转诇诪讬讚讬 讞讻诪讬诐: 转''专 讗讬讝讛 注砖讬专 讻诇 砖讬砖 诇讜 谞讞转 专讜讞 讘注砖专讜 讚讘专讬 专讘讬 诪讗讬专: 住讬诪谉 诪''讟 拽''住: 专讘讬 讟专驻讜谉 讗讜诪专 讻诇 砖讬砖 诇讜 拽' 讻专诪讬诐 讜诪讗讛 砖讚讜转 讜拽' 注讘讚讬诐 砖注讜讘讚讬谉 讘讛谉 专讘讬 注拽讬讘讗 讗讜诪专 讻诇 砖讬砖 诇讜 讗砖讛 谞讗讛 讘诪注砖讬诐 专讘讬 讬讜住讬 讗讜诪专 讻诇 砖讬砖 诇讜 讘讬转 讛讻住讗 住诪讜讱 诇砖讜诇讞谞讜 转谞讬讗 专讘讬 砖诪注讜谉 讘谉 讗诇注讝专 讗讜诪专 讗讬谉 诪讚诇讬拽讬谉 讘爪专讬 诪讗讬 讟注诪讗 讗诪专 专讘讛 诪转讜讱 砖专讬讞讜 谞讜讚祝 讙讝专讛 砖诪讗 讬住转驻拽 诪诪谞讜 讗诪专 诇讬讛 讗讘讬讬 

专砖"讬



 讜讗讬谉 诇讛 驻讚讬讜谉. 诇讛讜爪讬讗讛 诇讞讜诇讬谉 讗讘诇 拽讚砖 讬砖 拽讚砖 砖谞驻讚讛 讻讙讜谉 砖讛讜诪诐 诇驻谞讬 砖讞讬讟讛: 讜讗住讜专讛 诇讝专讬诐. 诇注讜诇诐 讗讘诇 拽讚砖 讬砖 拽讚砖 砖诪讜转专 诇讝专讬诐 诇讗讞专 讝专讬拽讛 讻讙讜谉 诪注砖专 讘讛诪讛 讜转讜讚讛 讜砖诇诪讬诐: 讛谞讱 谞驻讬砖讬谉. 讘砖诐: 讻专转. 注讚讬驻讗 讚讗讬转 讘讛 转专讬 讞讜诪专讬 讬诪讬讜 谞讻专转讬谉 讜讛讜诇讱 注专讬专讬: 专讗砖讬转 讚讙谞讱 转转谉 诇讜 讜诇讗 诇讗讜专讜. 诪讻讗谉 砖讗讬谉 转讜专诪讬谉 诪谉 讛讟诪讗 注诇 讛讟讛讜专 讚讻转讬讘 转转谉 诇讜 讚讘专 讛专讗讜讬 诇讜 诇讗讻讜诇 讜诇讗 诇转转 诇讗讜专讜 诇讛住讬拽 讜诪讚讗讬爪讟专讬讱 诇诪注讜讟讬 诪讻诇诇 讚讘转 讗讜专讜 讛讬讗 诇讛住拽讛: 讜讬爪讗. 诪讗讬 讗讬讻驻转 诇谉: 讞讜讘讛. 讻讘讜讚 砖讘转 讛讜讗 砖讗讬谉 住注讜讚讛 讞砖讜讘讛 讗诇讗 讘诪拽讜诐 讗讜专 讻注讬谉 讬诪诪讗 讘驻专拽 讘转专讗 讚讬讜诪讗 (讚祝 注讛:): 专讞讬爪转 讬讚讬诐 讜专讙诇讬诐. 注专讘讬转 诇讬诇 砖讘转: 讘住讚讬谞讬谉 讛诪爪讜讬讬爪讬谉. 住讚讬谞讬诐 砖诇 驻砖转谉 讜讘讛谉 爪讬爪讬转 砖诇 转讻诇转 讻诇讗讬诐 讗诇讗 砖诪讜转专 诪谉 讛转讜专讛 讚讚专砖讬谞谉 住诪讜讻讬谉 诇讗 转诇讘砖 砖注讟谞讝 讙讚讬诇讬诐 转注砖讛 诇讱 (诪谞讞讜转 驻''讚 诇讟.): 诪讞讘讬谉 诪诪谞讜 讻谞驻讬 讻住讜转谉. 砖讛讬讜 诇讛诐 住讚讬谞讬诐 砖讗讬谞谉 诪爪讜讬讬爪讬谉: 讘讬转 砖诪讗讬 驻讜讟专讬谉. 讜讗祝 注诇 讙讘 讚爪讬爪讬转 讞讜讘讛 讛讜讗 讘讻诇 讟诇讬转讜转 砖讬砖 诇讜 诇讗讚诐 讜讗驻讬诇讜 诪讜谞讞讬诐 讘拽讜驻住讗 讛谞讬 讚驻砖转谉 驻讟讜专讬谉 诪砖讜诐 讚讻诇讗讬诐 诇讗 砖专讗 专讞诪谞讗 讚诇讗 讚专砖讬 住诪讜讻讬谉: 讜讘''讛 诪讞讬讬讘讬谉. 讚讚专砖讬 住诪讜讻讬谉: 讜讗讬谞讛讜 住讘专讬. [转诇诪讬讚讬讜] 砖讛讬讜 讗讜住专讬谉 住讘讜专 谞讛讬 讚讛诇讻讛 讻讘''讛 讜讞讬讬讘讬谉 诪讚讗讜专讬讬转讗 诪讬讛讜 [专讘谞谉] 讙讝讜专 讘讛讜 诪砖讜诐 讻住讜转 诇讬诇讛 砖诪讗 讬讛讗 诇讜 讻住讜转 砖诪讬讜讞讚 诇诇讬诇讜转 讜讬讟讬诇 讘讜 爪讬爪讬转 讜谞诪爪讗 诇讜讘砖 讻诇讗讬诐 砖诇讗 讘诪拽讜诐 诪爪讜讛 讚讻住讜转 诇讬诇讛 诇讗 诪讬讞讬讬讘 讘爪讬爪讬转 讚讻转讬讘 讜专讗讬转诐 讗讜转讜 讜讘讬讘诪讜转 驻专讻讬谞谉 讜讻讬 讘''讚 诪转谞讬谉 诇注拽讜专 讚讘专 诪谉 讛转讜专讛 诇驻讟讜专 讗转 讛讞讬讬讘 讜诪砖谞讬 砖讘 讜讗诇 转注砖讛 砖讗谞讬: 讛讚诇拽转 谞专 讘砖讘转. 砖诇讗 讛讬讛 诇讜 诪诪讛 诇讛讚诇讬拽 讜讘诪拽讜诐 砖讗讬谉 谞专 讗讬谉 砖诇讜诐 砖讛讜诇讱 讜谞讻砖诇 讜讛讜诇讱 讘讗驻讬诇讛: 讗讬讝讛讜 注砖讬专. 谞驻拽讗 诪讬谞讬讛 诇诪讟专讞 诇讛讚讜专讬 讗诪讬诇转讗: 谞讞转 专讜讞 讘注砖专讜. 砖诪讞 讘讞诇拽讜 讗诐 诪注讟 讗诐 专讘: 砖注讜讘讚讬谉 讘讛谉. 讘砖讚讜转 注讘讜讚讛 讛爪专讬讻讛 诇讛诐: 砖诪讗 讬住转驻拽 诪诪谞讜. 讜转谞讬讗 讘转讜住驻转讗 讛谞讜转谉 砖诪谉 诇谞专 讞讬讬讘 诪砖讜诐 诪讘注讬专 讜讛诪住转驻拽 讞讬讬讘 诪砖讜诐 诪讻讘讛 讘诪住讻转 讘讬爪讛 讘讙诪专讗 讚讬讜诐 讟讜讘 (讚祝 讻讘.): 

转讜住驻讜转



 转转谉 诇讜 讜诇讗 诇讗讜专讜 诪讻诇诇 讚讘转 讗讜专讜 讛讬讗. 讜讗诐 转讗诪专 诪讬讚讬 讜诇讗 诇讗讜专讜 讻转讬讘 讗讬诪讗 转转谉 诇讜 讜诇讗 讚讘专 砖讗讬谉 专讗讜讬 诇讜 讻诇诇 讜讬''诇 讚讗诐 讻谉 诇讗 诇讻转讜讘 讗诇讗 转转谉 讚讗讬谉 谞转讬谞讛 驻讞讜转 诪砖讜讛 驻专讜讟讛 诪讚讻转讬讘 诇讜 诪砖诪注 诇讜 讜诇讗 诇讗讜专讜: 讛讚诇拽转 谞专 讘砖讘转 讞讜讘讛. 驻讬' 讘诪拽讜诐 住注讜讚讛 讚讞讜讘讛 讛讬讗 砖讬住注讜讚 讘诪拽讜诐 讛谞专 诪砖讜诐 注讜谞讙 讗讘诇 诪讛讚诇拽转 谞专 讙讜驻讬讛 诇讗 讛讜讛 驻专讬讱 讗讘讬讬 讚驻砖讬讟讗 讚讞讜讘讛 讛讬讗 讚讛转谞谉 (诇拽诪谉 讚祝 诇讗:) 注诇 讙' 注讘讬专讜转 谞砖讬诐 讻讜' 注诇 砖讗讬谞谉 讝讛讬专讜转 讘讛讚诇拽转 讛谞专: 讞讜讘讛. 诇讙讘讬 专讞讬爪转 讬讚讬诐 讘讞诪讬谉 拽专讬 诇讬讛 讞讜讘讛 讚诇讗 讛讜讬 讻诇 讻讱 诪爪讜讛 讜诪讬诐 讗讞专讜谞讬诐 拽专讬 诇讬讛 讞讜讘讛 诪砖讜诐 住讻谞讛 讚诪诇讞 住讚讜诪讬转 讜砖讛专讙讜 讛谞驻砖 讜讞诪讬专讬 讟驻讬 诪谉 讛专讗砖讜谞讬' 讜讬砖 砖专讜爪讬诐 诇讜诪专 讚讗讬谉 诇讘专讱 讗讛讚诇拽转 谞专 诪讚拽专讬 诇讬讛 讞讜讘讛 讻讚讗诪专讬谞谉 (讞讜诇讬抓 拽讛.) 诪讬诐 讗讞专讜谞讬诐 讞讜讘讛 讜讗讬谉 讟注讜谞讬谉 讘专讻讛 讜讗讜诪专 专''转 讚砖讬讘讜砖 讛讜讗 讚诇讗 讚诪讬 诇诪讬诐 讗讞专讜谞讬诐 讚诇讗 讛讜讬 讗诇讗 诇讛爪诇讛 讘注诇诪讗 讗讘诇 讛讚诇拽转 谞专 讛讬讗 讞讜讘讛 砖诇 诪爪讜转 注讜谞讙 砖讘转 讜讻诪讛 讞讜讘讜' 讛谉 讚讟注讜谞讬谉 讘专讻讛 讜诪讛 砖讗讜诪专 讟注诐 讗讞专 砖诇讗 诇讘专讱 诪砖讜诐 砖讗诐 讛讬转讛 诪讜讚诇拽转 讜注讜诪讚转 诇讗 讛讬讛 爪专讬' 诇讻讘讜转讛 讜诇讞讝讜专 讜诇讛讚诇讬拽讛 讜诇讗 诇讛讚诇讬拽 讗讞专转 讗讬谉 谞专讗讛 讚讛讗 讙讘讬 讻讬住讜讬 讛讚诐 (砖诐 驻'.) 讗诐 讻住讛讜 讛专讜讞 驻讟讜专 诪诇讻住讜转讜 讗驻''讛 讻砖诪讻住讛 爪专讬讱 诇讘专讱 讜讻谉 谞讜诇讚 诪讛讜诇 讗讬讻讗 诇诪''讚 讚讗讬谉 爪专讬讱 诇讛讟讬祝 诪诪谞讜 讚诐 讘专讬转 讜讻砖诪诇 转谞讬讗 讘砖讬诇讛讬 驻专' 专' 讗诇讬注讝专 讚诪讬诇讛 (诇拽诪谉 讚祝 拽诇讝:) 讛诪诇 讗讜诪专 讻讜' 讜讘住讚专 专讘 注诪专诐 讬砖 讛诪讚诇讬拽 谞专 讘砖讘转 诪讘专讱 讗砖专 拽讚砖谞讜 讻讜' 讜注讜讚 谞专讗讛 诇专''转 砖讗诐 讛讬讛 讛谞专 诪讜讚诇拽 讜注讜诪讚 砖爪专讬讱 诇讻讘讜转 讜诇讞讝讜专 讜诇讛讚诇讬拽 讻讚讗诪专 诇讬讛 讛讛讜讗 住讘讗 讜讘诇讘讚 砖诇讗 讬拽讚讬诐 讜讘诇讘讚 砖诇讗 讬讗讞专 (诇注讬诇 讚祝 讻讙:): 诪转讜讱 砖专讬讞讜 专注. 讜讗祝 注诇 讙讘 讚谞驻讟 谞诪讬 专讬讞讜 专注 讻讚讗诪专 讘驻''拽 (讚祝 讬讘:) 讛讗 讘讚诪砖讞讗 讜讛讗 讘讚谞驻讟讗 讜讘驻专拽 讗诪专 诇讛诐 讛诪诪讜谞讛 (讬讜诪讗 讚祝 诇讟.) 讘讗 诇诪讚讜讚 谞驻讟 讗讜诪专讬诐 诇讜 诪讚讜讚 诇注爪诪讱 讗讬谉 专讬讞讜 专注 讻诪讜 注讟专谉: 住讚讬谉 讘爪讬爪讬转 讘''砖 驻讜讟专讬谉. 驻讬专砖 讘拽讜谞讟专住. 讘''砖 诇讗 讚专砖讬 住诪讜讻讬谉 讜讛讗 讚诇讗 拽讗诪专 讗讜住专讬谉 诪砖讜诐 讚住讘专讬 讘注诇诪讗 讻诇讬 拽讜驻住讗 讞讬讬讘讬谉 讘爪讬爪讬转 讜讛讻讗 驻讟讬专讬 讚诇讗 砖讬讬讱 诇诪讬转谞讬 讘讛讜 讗讜住专讬谉 讜讘住讬驻讗 讚讛讱 讘专讬讬转讗 拽转谞讬 讘驻' 讛转讻诇转 (诪谞讞讜转 讚祝 诪.) 讗''专 讗诇讬注讝专 讻诇 讛诪讟讬诇 转讻诇转 讘住讚讬谞讜 讘讬专讜砖诇讬诐 讗讬谞讜 讗诇讗 诪谉 讛诪转诪讬讛讬谉 讗诪专 专' 讗诐 讻谉 诇诪讛 讗住专讜讛 驻讬' 讗''讻 (讻诇 讗讜转谉) 砖诪转诪讬讛讬谉 注诇讬讜 诇诪讛 注讜砖讬谉 讻谉 讻讬讜谉 讚讛诇讻讛 讻讘''讛 讜诪砖谞讬 讙讝专讛 砖诪讗 讬拽专注 住讚讬谞讜 讻讜' 讜注讜讚 诪转专抓 讙讝专讛 诪砖讜诐 讻住讜转 诇讬诇讛 讜驻讬专砖''讬 讘转砖讜讘讛 讗讞转 砖诇讗 讙讝专讜 讗诇讗 注诇 讛转讻诇转 讗讘诇 讘诪讬谞讜 讞讬讬讘 讜讛讗 讚讗''诇 诪诇讗讻讗 诇专讘 拽讟讬谞讗 住讚讬谞讗 讘拽讬讬讟讗 住专讘诇讗 讘住讬转讜讗 爪讬爪讬转 诪讛 转讛讗 注诇讬讛 讛讬讬谞讜 爪讬爪讬转 诪谉 讛诪讜讘讞专 诪讛 转讛讗 注诇讬讛 讗讘诇 爪讬爪讬转 讘诪讬谞讜 讛讬讛 注讜砖讛 讜讘砖诪注转讬谉 谞诪讬 讛讬讛 诇讛诐 爪讬爪讬转 砖诇 诪讬谞讜 讜讛讬讜 诪讞讘讬讗讬诐 诪专' 讬讛讜讚讛 诇驻讬 砖讛讬讛 诪讞讬讬讘 诇注砖讜转 转讻诇转 讜讛讬讛 住讘讜专 砖注讜砖讬谉 讻讘''砖 诪讚讗讜专讬讬转讗 讜讗讬谞讛讜 住讘讜专 讗驻讬' 诇讘''讛 讗住讜专 诪讚专讘谞谉 诪砖讜诐 讻住讜转 诇讬诇讛 讜拽砖讛 诇专''讬 讚讘驻专拽 讛转讻诇转 (砖诐 讚祝 诪讗.) 诪讛讚专 诇讗转讜讬讬 讚爪讬爪讬转 讞讜讘转 讟诇讬转 讛讜讗 诪讞住讬讚讬诐 讛专讗砖讜谞讬诐 诪砖讗专讙讜 讘讘讙讚 讙' 讛讬讜 诪讟讬诇讬谉 讘讜 爪讬爪讬转 讜讚讞讬 诇讛 讜讗诪讗讬 诇讗 诪讬讬转讬 诪讛讻讗 讚诇讗 拽转谞讬 讗讜住专讬谉 讜注讜讚 讚讘讛''讙 驻讜住拽 讚讞讜讘转 讙讘专讗 讛讜讗 诪讚诪讘专讻讬谞谉 诇讛转注讟祝 讘爪讬爪讬转 讜注讜讚 讚讗诪专讬谞谉 讘驻''拽 讚讬讘诪讜转 (讚' 讚.) 讙讘讬 讻诇讗讬诐 讘爪讬爪讬转 讚讗驻讬诇讜 诪讗谉 讚诇讗 讚专讬砖 住诪讜讻讬谉 讘注诇诪讗 讘诪砖谞讛 转讜专讛 讚专讬砖 讜讗讬讱 讬转讻谉 诇讜诪专 讚讘''砖 诇讗 讚专砖讬 住诪讜讻讬谉 讜注讜讚 讚专讘 注诪专诐 讙讗讜谉 驻讜住拽 讻讘''砖 讘砖砖讛 讚讘专讬诐 讜讞砖讬讘 讛讱 讘讛讚讬讬讛讜 讜注讜讚 讗诪讗讬 谞拽讟 住讚讬谉 讘爪讬爪讬转 讛讜讛 诇讬讛 诇诪谞拽讟 讻诇讗讬诐 讘爪讬爪讬转 讜谞专讗讛 诇专''转 讚讻''注 讚专砖讬 住诪讜讻讬谉 讜讘''砖 驻讟专讬 诪讚专讘谞谉 诪砖讜诐 讻住讜转 诇讬诇讛 讗讜 诪砖讜诐 砖诪讗 讬拽专注 讜驻讟专讬 讗驻讬诇讜 诪诪讬谞讜 诪讚拽转谞讬 住讚讬谉 讘爪讬爪讬转 讜诇讗 拽转谞讬 住讚讬谉 讘转讻诇转 讻讚讗诪专 专' 讗诇讬注讝专 讘专' 爪讚讜拽 讻诇 讛诪讟讬诇 转讻诇转 讘住讚讬谞讜 讻讜' 讜讘''讛 诪讞讬讬讘讬谉 讗驻讬' 转讻诇转 讚诇讬转 诇讛讜 讛谞讛讜 讙讝专讜转 讚讘''砖 讜讻讘''砖 拽讬''诇 讻讚诪讜讻讞 讘住讬驻讗 讚讛讱 讘专讬讬转讗 讜讛砖转讗 谞讬讞讗 讚专讘 拽讟讬谞讗 砖诇讗 讛讬讛 诇讜 爪讬爪讬转 讻诇诇 讜讻谉 转诇诪讬讚讬讜 砖诇 专讘讬 讬讛讜讚讛 诇讗 讛讬讛 诇讛诐 讻诇诇 爪讬爪讬转 讚住讘专讬 讻讘''砖 讜讗讜诪专 专''转 讚讗讬谉 诇注砖讜转 讟诇讬转讜转 砖诇 驻砖转谉 讜诇注砖讜转 讘讜 爪讬爪讬转 讗驻讬诇讜 诪讬谞讜 讚讻讘''砖 拽讬讬诪讗 诇谉 讚驻讟专讬 讜讛诪讘专讱 诪讘专讱 讘专讻讛 诇讘讟诇讛: 讙讝讬专讛 诪砖讜诐 讻住讜转 诇讬诇讛. 诪讚谞拽讟 住转诪讗 讚砖''住 讛讗讬 讟注诪讗 讜诇讗 谞拽讟 讟注诪讗 砖诪讗 讬拽专注 诪砖诪注 讚拽讬''诇 讻专讘讬 砖诪注讜谉 讚驻讜讟专 讻住讜转 诇讬诇讛 讘驻' 讛转讻诇转 (诪讙讞讜转 讚' 诪讙.) 讜讻谉 诪砖诪注 讘驻''讘 讚讘专讻讜转 (讚' 讬讚:) 讚讗诪专 讘诪注专讘讗 诇讗 讛讬讜 讗讜诪专讬诐 驻专砖转 爪讬爪讬转 讘诇讬诇讛 讗诇讗 诪转讞讬诇讬谉 讚讘专 讗诇 讘谞讬 讬砖专讗诇 讗诪专 讗讘讬讬 讻讬讜谉 讚讗讬谞讛讜 诪转讞讬诇讬谉 讗谞谉 谞诪讬 诪转讞诇讬谞谉 讜讻讬讜谉 讚诪转讞诇讬谞谉 诪住讬讬诪讬谞谉 诪砖诪注 讚诪讜讚讜 讻讜诇讛讜 讚讗讬谉 诪爪讜转 爪讬爪讬转 讘诇讬诇讛 讜诇讻讱 谞砖讬诐 驻讟讜专讜转 诪谉 讛爪讬爪讬转 讜专讘 讬讛讜讚讛 讜专讘 注诪专诐 讚讛讜讜 专诪讬 转讻诇转讗 诇驻专讝讜诪讗 讚讗讬谞砖讬 讘讬转讬讛 讘讛转讻诇转 (讚' 诪讙.) 讜讘驻专拽 拽诪讗 讚住讜讻讛 (讚' 讬讗. 讬砖诐) 诪砖讜诐 讚住讘专讬 讚讛讜讬讗 诪爪讜转 注砖讛 砖诇讗 讛讝诪谉 讙专诪讗 诇讗 拽讬讬诪讗 诇谉 讻讜讜转讬讬讛讜 讚讛讗 诪砖诪注 砖讛诐 讚讜讜拽讗 讛讬讜 注讜砖讬谉 讜诇讗 讛讗讞专讬诐 讜讘驻专拽 拽诪讗 讚拽讚讜砖讬谉 (讚' 诇讙:) 转谞讜 专讘谞谉 诪爪讜转 注砖讛 砖讛讝诪谉 讙专诪讗 砖讜驻专 讜诇讜诇讘 住讜讻讛 讜爪讬爪讬转: 

专讘 谞住讬诐 讙讗讜谉

讗讬谞讛讜 住讘讜专 讙讝讬专讛 诪砖讜诐 讻住讜转 诇讬诇讛. 注讬拽专 讚讬诇讛 讘诪住' 诪谞讞讜转 讘驻' 讛转讻诇转 (诪谞讞讜转 讚祝 诪) 讚转谞讜 专讘谞谉 住讚讬谉 讘爪讬爪讬转 讘讬转 砖诪讗讬 驻讜讟专讬谉 讜讘讬转 讛诇诇 诪讞讬讬讘讬谉 讜讛诇讻讛 讻讘"讛 讜讻讜' 专讘 讝讬专讗 讗诪专 讙讝讬专讛 诪砖讜诐 讻住讜转 诇讬诇讛:






专讘讬谞讜 讞谞谞讗诇

讗诪专讜 诪砖诪讬讛 讚专讘 讛讚诇拽转 谞专 讘砖讘转 (讞谞讜讻讛) [讞讜讘讛] 讜讻谉 讗诪专 专讘讗 讛讚诇拽转 谞专 讘砖讘转 (讞谞讜讻讛) [讞讜讘讛] 讜专讘 讞谞谉 讗诪专 讗驻讬诇讜 专讞讬爪转 讬讚讬诐 讜专讙诇讬诐 讘讞诪讬谉 讞讜讘讛 诪诪谞讛讙 砖诇 专讘讬 讗诇注讝专 讜讬"讗 专讞讬爪转 讬讚讬诐 讜专讙诇讬诐 讘讞诪讬谉 诪爪讜讛:




住讚讬谉 讘爪讬爪讬转 讘"砖 驻讜讟专讬谉 讜讘"讛 诪讞讬讬讘讬谉 讜讛诇讻讛 讻讘"讛:




讜转讝谞讞 诪砖诇讜诐 谞驻砖讬 讝讜 讛讚诇拽转 讛谞专 谞砖讬转讬 讟讜讘讛 讝讜 讘讬转 讛诪专讞抓 专讘讬 讬讜讞谞谉 讗诪专 专讞讬爪转 讬讚讬诐 讜专讙诇讬诐 讘讞诪讬谉:






专诪讘"谉

诪转讜讱 砖专讬讞讜 专注, 讙讝讬专讛 砖诪讗 讬谞讬讞谞讜 讜讬爪讗. 讗讬讻讗 讚拽"诇, 讘谞驻讟 谞诪讬 诇讬诪讗 专"讬 讛讻讬 砖讛专讬 专讬讞讜 专注 讻诪讜 砖驻专砖"讬 讝"诇 诪讚讗诪专讬' 讘讬讜诪讗 (诇讟.) 讘讗 诇诪讚讜讚 诇讜 谞驻讟 讗讜诪专 诇讜 诪讚讜讚 诇注爪诪讱 讜讛讱 拽讜砖讬' 诪驻专拽讗 诇讬' 诪诪讗讬 讚讗砖讻讞讬转 讘讬专讜砖诇' 讙讘讬 拽专讘讬 讚讙讬诐 讚诪拽砖讬 诪讛 讘讬谉 注讟专谉 诪讛 讘讬谉 拽专讘讬 讚讙讬诐 拽专讘讬 讚讙讬诐 讻"讝 砖讛讜讗 讚讜诇拽 讗讬谉 专讬讞讜 专注 讻讘讛 专讬讞讜 专注 注讟专谉 讘讬谉 讻讘讛 讘讬谉 诇讗 讻讘讛 专讬讞讜 专注 [砖诇讗 转讗诪专] 讛讜讗讬诇 讜专讬讞讜 专注 讬讛讗 讟注讜谉 讛专讞拽 讚' 讗诪讜转, 诇驻讜诐 讻谉 爪"诇 讗讬谉 诪讚诇讬拽讬谉 讗祝 讗谞讜 谞讗诪专 讻谉 讘谞驻讟 砖讗讬谞讜 诪住专讬讞 讗诇讗 讻砖讗讚诐 诪谞注谞注 讚讛讗 转诇诪讜讚 讛讞谞讜谞讬 讬砖 诇讜 讘讞谞讜转讜 谞驻讟 讜讗讬谞讜 诪拽驻讬讚 讜讻砖讘讗 (诇诪讞专) [诇诪讚讜讚] 讗"诇 诪讚讜讚 诇注爪诪讱:





砖讛讬讜 诪讞讘讗讬谉 诪诪谞讜 讻谞驻讬 讻住讜转谉. 诇驻讬 砖诇讗 讛讬' 诇讛诐 讘诐 讗诇讗 诇讘谉 讜诇讗 转讻诇转, 诪转讬讬专讗讬谉 砖诇讗 讬讞砖讚讜诐 讘诪讬讞讜讬 诪爪讜转 砖诪转讜讱 砖讛转讻诇转 讚诪讬讜 讬拽专讬诐 讗讬谉 诇讜拽讞讬谉 讗讜转谉 讜讗诪专 诇讛诐 讬讜讚注 讗谞讬 砖讗转诐 讞讜砖砖讬谉 诇讚讘专讬 讘"砖 讜诇驻讬讻讱 讗讬谉 讗转诐 诪讟讬诇讬谉 讘诐 转讻诇转 砖诇讗 讬讛讗 讗住讜专讛 砖诇讗 讘诪拽讜诐 诪爪讜讛 诇讗 讻讱 砖谞讬转讬 诇讻诐 砖讛诇讻讛 讻讚讘专讬 讘"讛 砖讞讬讬讘 讘爪讬爪讬转 诪谉 讛转讜专讛 讜讚专砖讬' 住诪讜讻讬谉 诇诪讬砖专讬 讘讛讜 讻诇讗讬诐 讜诇诪讛 讗转诐 讞讜砖砖讬谉 诇讚讘专讬 讘"砖 讻诇诇 讜讛专讬 诪谉 讛转讜专讛 讛讜讗 讞讬讬讘 讜诪讜转专 讜讗讬谞讛讜 住讘讜专 讗注"讙 讚讗讬谉 讛诇讻讛 讻讚讘专讬 讘"砖 讚驻讟专讬 诇讬' 诪讚讗讜专讬讬转讗 讜诇讗 讚专砖讬 住诪讜讻讬谉 讘讛讗 诪讬讛讜 讗讬讻讗 诇诪讬讞砖 讜诇诪讙讝专 诪砖讜诐 讻住讜转 诇讬诇讛 讜讻诪讜 砖注砖讜 讗谞砖讬 讬专讜砖诇讬诐 砖讻诇 讛诪讟讬诇 诇讜 转讻诇转 讘住讚讬谞讜 讗讬谞讜 讗诇讗 诪谉 讛诪转诪讬讛讬诐. 讜诇讬砖谞' 讚讙诪' 讚讬讬拽讬 讻讚讗诪专谉, 讜诇讗 讻讚讘专讬 诪讬 砖讗讜诪专 砖讛诇讻讛 讻讚讘专讬 讘"砖 讜讟注诪讗 讚讘"砖 诪砖讜诐 讻住讜转 诇讬诇讛 (讬讚注) 砖讗讬谉 讝讛 讟注诪谉 砖诇 讘"砖 讗诇讗 讙讝讬专讛 讞讚砖讛 讛讬讗 砖讞砖砖讜 讛诐 讜讟注诪讗 讚讘"砖 诪砖讜诐 讚诇讗 讚专砖 讛讻讗 住诪讜讻讬谉 (讜驻讟专讬) [讜诇讗 驻讟专讬] 诇讛 谞诪讬 诪诇讘谉 讻讚驻专讬砖讬转. 讜讗讬 拽砖讬讗, 讛讗 讘诪砖谞讛 转讜专讛 讻"注 讚专砖讬 住诪讜讻讬谉 讗"诇 讟注诪' 讚讘"砖 谞诪讬 诪砖讜诐 讚讚专砖讬 住诪讜讻讬谉 诇讛讝讛讬专 注诇 讛讻诇讗讬诐 讘爪讬爪讬转 砖诇讗 转讗诪专 讬讘讗 注砖讛 讜讬讚讞讛 诇"转. 讜讬"诪 讚讘"砖 诪诪注讟讬 诇讛讜 诪讻住讜转讱, 讚转谞讬讗 讘住驻专讬 (讚讘专讬诐 专诇讚) "讻住讜转讱" 驻专讟 诇住讚讬谉 讜讛诐 诪注诪讬讚讬谉 讗讜转讛 讻讚讘专讬 讘"砖 讜讗讬谉 讝讛 诪讞讜讜专 诇讬 讚讛讻讬 诪转谞讬讗 讛转诐 讻住讜转讱 驻专讟 诇讟讬讙讗 诇讘讜专住讬谉 讜诇讘专讚住讬谉 注讚 讻住讜转讱 驻专讟 诇住讙讜住. 讜谞"诇 砖讻诇 讗诇讜 讻诇讬 诪讟讛 讛诐 讜诪砖讜诐 讻住讜转 诇讬诇讛 诪诪注讟 诇讛讜 讗爪讟专讬讱 砖诇讗 转讗诪专 驻注诪讬诐 砖讬砖谉 讘讛诐 讘讬讜诐 拽诪"诇 讻讬讜谉 砖讛诐 诪讬讜讞讚讬谉 诇诇讬诇讛 驻讟讜专讬谉, 讜讻讚讘专讬 讘"讛 讛讬讗 住转诪讗. 讜讻讘专 驻讬专砖转讬 讛砖诪讜注讛 讬驻讛 讘诪住' 诪谞讞讜转 诇住讬讬注 诇讚讘专讬 专讘讬谞讜 讛讙讚讜诇 讝"诇 砖讞讬讬讘 讘诇讘谉 讜诇讗 讙讝专讜 讗诇讗 注诇 讛转讻诇转, 讜讻"讚 专砖"讬 讝"诇 讜讻诇 讛驻讜专砖 诪诪谞讜 讻驻讜专砖 诪讞讬讬诐, 讜讬砖 诇专讘讬诐 讗讞专讬诐 讚讘专讬诐 诪专讘讬诐 讛讘诇:





专砖讘"讗

讛讗 讚讗诪专讬谞谉: 转转谉 诇讜 (讚讘专讬诐 讬讞, 讚) 讜诇讗 诇讗讜专讜 诪讻诇诇 讚讘转 讗讜专讜 讛讬讗. 讗讬讻讗 诇诪讬讚拽 诪讬讚讬 讜诇讗 诇讗讜专讜 讻转讬讘, 讗讬诪讗 讚讗讬谞讜 专讗讜讬 诇讜 讜诇讗 诇讗讜专讜, 讜讗转讗 诇诪注讜讟讬 讚讗讬谉 砖诐 转专讜诪讛 讞诇 注诇讬讛, 讻讚讚专砖讬谞谉 讘驻专拽 专讗砖讬转 讛讙讝 (讞讜诇讬谉 拽诇讝, 讗) 转转谉 诇讜 讜诇讗 诇砖拽讜 诪讻诇诇 讚讗讬谉 专讗砖讬转 讛讙讝 谞讜讛讙 讗诇讗 讘专讞诇讬诐. 讜转讬专抓 专讘谞讜 转诐 讝"诇 讚讻诇 讞讚 讜讞讚 诪讬讚专讬砖 诇驻讬 注谞讬谞讬讛, 讚讛讻讗 诇讬讻讗 诇诪讬诪专 讛讻讬谉, 讚讛讗 讬诇驻讬谞谉 讘讬讘诪讜转 讘驻专拽 讛讗砖讛 专讘讛 (讬讘诪讜转 驻讟, 讗) 讚讛转讜专诐 诪谉 讛讟诪讗 注诇 讛讟讛讜专 砖讛讬讗 转专讜诪讛, 讜转谞谉 (转专讜诪讜转 驻"讘, 诪"讘) 讛转讜专诐 诪谉 讛讟诪讗 注诇 讛讟讛讜专 讘砖讜讙讙 转专讜诪转讜 转专讜诪讛, 讜讻讚专讘讬 讗讬诇注讗 讚讗诪专 (讬讘诪讜转 砖诐 讘注"讘) 诪谞讬谉 诇转讜专诐 诪谉 讛专注讛 注诇 讛讬驻讛 砖转专讜诪转讜 转专讜诪讛 讚讻转讬讘 (讘诪讚讘专 讬讞, 诇讘) 讜诇讗 转砖讗讜 注诇讬讜 讞讟讗 讜讙讜', 讛诇讻讱 讚专砖讬谞谉 诪讬谞讬讛 诇讜 讜诇讗 诇讗讜专讜 诪讻诇诇 讚讘转 讗讜专讜 讛讬讗.



  讛讗 讚讗诪专讬谞谉: 讜讗讬谞讛讜 住讘讜专 诪砖讜诐 讻住讜转 诇讬诇讛. 驻讬专砖 专砖"讬 讝"诇 (讘讚"讛 讘"砖): 讚讟注诪讬讬讛讜 讚讘"砖 讚驻讟专讬 诪砖讜诐 讚诇讗 讚专砖讬 住诪讜讻讬谉, 讜诪转讻诇转 讘诇讞讜讚 讛讜讗 讚驻讟专讬 讗讘诇 讘诪讬谞讜 讞讬讬讘, 讜讘"讛 诪讞讬讬讘讬 讗驻讬诇讜 讘转讻诇转 讚讚专砖讬 住诪讜讻讬谉, 讜讗讬谞讛讜 讛讟讬诇讜 诇讘谉 讘诇讞讜讚 讜诇讗 转讻诇转, 讚讗讬谞讛讜 住讘讜专 讗祝 注诇 讙讘 讚拽讬讬诪讗 诇谉 讻讘讬转 讛诇诇, 诪讻诇 诪拽讜诐 讞讻诪讬诐 讙讝专讜 讘讬讛 诪砖讜诐 讻住讜转 诇讬诇讛. 讜讛拽砖讜 注诇讬讜 讘转讜住驻讜转 (讘讚"讛 住讚讬谉), 讚讛讗 拽讬讬"诇 讚讗驻讬诇讜 诪讗谉 讚诇讗 讚专讬砖 住诪讜讻讬谉 讘讻诇 讛转讜专讛 讻讜诇讛 讘诪砖谞讛 转讜专讛 讚专讬砖 讘专讬砖 驻"拽 讚讬讘诪讜转 (讚, 讗). 讜注讜讚 诪讚拽讗诪专 住讚讬谉 讘爪讬爪讬转 讜诇讗 拽讗诪专 住讚讬谉 讘转讻诇转 诪砖诪注 讚诇讙诪专讬 驻讟专讬 诇讬讛 讜讗驻讬诇讜 诪诪讬谞讜.
讜专"转 讝"诇 驻讬专砖 (砖诐), 讚讗驻讬诇讜 诇讘"砖 讚讘专 转讜专讛 讞讬讬讘 讜讗驻讬诇讜 讘转讻诇转, 讗诇讗 讚驻讟专讬 诇讬讛 诇讙诪专讬 讜讗驻讬诇讜 讘诪讬谞讜 诪砖讜诐 讚诇讗 讗驻砖专 诇讛讟讬诇 讘讜 转讻诇转, 讜讻讚诪驻专砖 讛转诐 讘诪谞讞讜转 (诪, 讘) 讟注诪讗 诪砖讜诐 讻住讜转 诇讬诇讛 讗讬 谞诪讬 讙讝讬专讛 砖诪讗 讬拽专注 住讚讬谞讜 讘转讜讱 砖诇砖 讜讬讞讝讜专 讜讬转驻专谞讜 讜讛转讜专讛 讗诪专讛 (讚讘专讬诐 讻讘, 讬讘) 转注砖讛 讜诇讗 诪谉 讛注砖讜讬, 诇驻讬讻讱 驻讟专讜讛讜 诪讛讻诇 讜讗驻讬诇讜 诇讛讟讬诇 讘讜 诪讬谞讜, 讚转讻诇转 诪注讻讘 讗转 讛诇讘谉, 讜讘讬转 讛诇诇 诇讬转 诇讛讜 讙讝讬专讛 讻诇诇 讜诪讞讬讬讘讬 诇讬讛 讗驻讬诇讜 讘转讻诇转, 讜讗讬谞讛讜 讘讛讗 住讘讜专 讻讘讬转 砖诪讗讬 诪砖讜诐 讻住讜转 诇讬诇讛. 讜讻谉 讚注转 讛专讘 讘注诇 讛诪讗讜专 讝"诇. 讜诇砖讜谉 讗讬谞讛讜 住讘讜专 讗讬谞讜 讛讜诇诪讜.



讛讚诇拽转 谞专 讘砖讘转 讞讜讘讛. 讗讬讻讗 诪讗谉 讚讚讬讬拽 诪讚拽专讬 诇讛 讞讜讘讛 砖诪注 诪讬谞讛 讗讬谞讛 讟注讜谞讛 讘专讻讛, 讻讚讗诪专讬谞谉 (讞讜诇讬谉 拽讛, 讗) 诪讬诐 专讗砖讜谞讬诐 诪爪讜讛, 诪讬诐 讗讞专讜谞讬诐 讞讜讘讛 讜讗讬谉 讟注讜谞讬谉 讘专讻讛. 讜专"转 讝"诇 讻转讘 讚诪讬诐 讗讞专讜谞讬诐 诇讗讜 诪砖讜诐 讚讗讬谞谉 讟注讜谞讬谉 讘专讻讛 拽专讬 诇讛讜 讞讜讘讛, 讗诇讗 诪砖讜诐 讚讛谉 讞诪讜专讬谉 讬讜转专 诪谉 讛专讗砖讜谞讬诐 诇驻讬 砖讛专讙讜 讗转 讛谞驻砖, 讜注讜讚 砖讛专讬 诪砖讜诐 诪诇讞 住讚讜诪讬转 砖讬砖 讘讛诐 诪砖讜诐 住讻谞转 谞驻砖讜转 拽专讬 诇讛讜 讞讜讘讛, 讜诪讬讛讜 讻讬讜谉 讚诇讬转 讘讬讛 诪砖讜诐 讞砖砖 讗讬住讜专 讗诇讗 诪砖讜诐 砖诪讗 讬讘讗 诇讬讚讬 住讻谞转 谞驻砖讜转 讗讬谞谉 讟注讜谞讬谉 讘专讻讛, 讚讗讬谞谉 讗诇讗 诇讛爪诇讛 讘注诇诪讗, 讗讘诇 讛讚诇拽转 谞专 讘砖讘转 讚讗讬讻讗 诪砖讜诐 诪爪讜转 注讜谞讙 砖讘转 讟注讜谉 讘专讻讛, 讜诇讛讻讬 拽专讬讗 诇讛 讞讜讘讛 诪砖讜诐 讚诇讙讘讬 专讞讬爪转 讬讚讬诐 讜专讙诇讬诐 讘讞诪讬谉 讞讜讘讛  讚专讞讬爪转 讞诪讬谉 讘注专讘 砖讘转 讗讬谞讛 诪爪讜讛 讻"讻. 讜讻谉 讻转讘 专讘 注诪专诐 讘住讬讚讜专讜 讛讬讚讜注, 讛诪讚诇讬拽 讘砖讘转 诪讘专讱 讗砖专 拽讚砖谞讜 讘诪爪讜转讬讜 讜爪讜谞讜 讜讻讜'. 讜讗讜诪专 专"转 讝"诇 砖诪爪讜讛 诇讛讚诇讬拽 诇砖诐 谞专 砖讘转, 砖讗诐 讛讬转讛 讚讜诇拽转 讜讛讜诇讻转 讝拽讜拽 诇讻讘讜转讛 讜诇讞讝讜专 讜诇讛讚诇讬拽, 讜讻讚讗诪专讬谞谉 诇注讬诇 (砖讘转 讻讙, 讘) 讗"诇 讛讛讜讗 住讘讗 转谞讗 讜讘诇讘讚 砖诇讗 讬拽讚讬诐 讜讘诇讘讚 砖诇讗 讬讗讞专.



诪讟讛 诪讜爪注转 讜讗砖讛 诪拽讜砖讟转 诇转诇诪讬讚讬 讞讻诪讬诐. 驻讬专讜砖 诪拽讜砖讟转 诪诇砖讜谉 拽砖讟 注爪诪讱 (讘讘讗 诪爪讬注讗 拽讝, 讘 讜砖"谞), 讻诇讜诪专: 诪转讜拽谞转 讜讛讙讜谞讛 讘诪注砖讬讛 讜专讗讜讬讛 诇转诇诪讬讚讬 讞讻诪讬诐, 讜讻注谞讬谉 砖讗诪专 专讘讬 注拽讬讘讗 讘住诪讜讱 讻诇 砖讬砖 诇讜 讗砖讛 谞讗讛 讘诪注砖讬讛.



讘讬转 讛讻住讗 住诪讜讱 诇砖诇讞谞讜. 驻讬专讜砖: 住诪讜讱 讘讝诪谉, 讜讻讚转谞谉 (讬讜诪讗 讻, 讗 转诪讬讚 讻讜, 讗) 讗讜 住诪讜讱 诇讜 讘讬谉 诪诇驻谞讬讜 讘讬谉 诪诇讗讞专讬讜.



讗诪专 诇讬讛 讗讘讬讬 讜诇讬诪讗 诪专 诪驻谞讬 砖讛讜讗 注祝 讗诪专 诇讬讛 讞讚讗 讜注讜讚 拽讗诪讬谞讗. 讗讬讻讗 诇诪讬讚拽 讗讬 诪驻谞讬 砖讛讜讗 注祝 诪讗讬 砖谞讗 砖讘转 讗驻讬诇讜 讘讞讜诇 谞诪讬, 讻讚讗诪专讬谞谉 讘住诪讜讱 讗讬谉 诪讚诇讬拽讬谉 讘谞驻讟 诇讘谉 讘讞讜诇 讜讗讬谉 爪专讬讱 诇讜诪专 讘砖讘转. 讜谞专讗讛 诇讬 讚讛讻讬 拽讗诪专 诇讬讛, 讜诇讬诪讗 诪专 诪驻谞讬 砖讛讜讗 注祝 讜讗讬谉 诪讚诇讬拽讬谉 讘讜 讻诇诇 拽讗诪专, 讚讛讗 诇讗 拽转谞讬 讗讬谉 诪讚诇讬拽讬谉 讘爪专讬 讘砖讘转 讗诇讗 住转诪讗 讜讬砖 讘诪砖诪注 砖讗讬谉 诪讚诇讬拽讬谉 讘讜 讻诇诇, 讗诪专 诇讬讛 讞讚讗 讜注讜讚 拽讗诪讬谞讗, 讞讚讗 诪驻谞讬 砖讛讜讗 注祝 讜讗驻讬诇讜 讘讞讜诇 讗住讜专 讜注讜讚 讬砖 讗讬住讜专 谞讜住祝 讘砖讘转 诪驻谞讬 砖诪住转驻拽 诪诪谞讜.





讛诪讗讬专讬

讛讚诇拽转 谞专 讘砖讘转 讞讜讘讛 诪讚讘专讬 住讜驻专讬诐 诪驻谞讬 砖讛讬讗 专讗砖 诇讻诇 注讜谞讙 砖讗讬谉 注讜谞讙 讘诇讗 讗讜专讛 讜讻转讘讜 讛讙讗讜谞讬诐 砖诪讗讞专 砖讻谉 诪讘专讻讬诐 注诇讬讛 诇讛讚诇讬拽 谞专 砖诇 砖讘转 讻砖讗专 诪爪讜转 砖诪讚讘专讬 住讜驻专讬诐 讜诪"诪 专讞讬爪转 讬讚讬诐 讜专讙诇讬诐 讗讜 讻诇 讙讜驻讜 讗讜 专讗砖讜 讘讞诪讬谉 专砖讜转 讜讛诪专讘讛 讘转注谞讜讙 谞拽讬讜转 讜讘讞讘讜讘 诪爪讜转 砖讘转 讛专讬 讝讛 诪砖讜讘讞:



讟诇讬转 砖诇 驻砖转谉 讗诐 专讗讜讬 诇讛讟讬诇 讘讜 爪讬爪讬转 讗驻讬' 诪诪讬谞讜 专"诇 讞讜讟讬 驻砖转谉 讗诐 诇讗讜 谞转讘诇讘诇讜 讘讜 讛诪驻专砖讬诐 讜注讬拽专 讛讚讘专讬诐 诇讚注转谞讜 砖诪讜转专 讜讻诪讜 砖讻转讘讜讛 讙讚讜诇讬 讛驻讜住拽讬诐 讜讛诪讞讘专讬诐 讜注谞讬谉 讝讛 诇讚注转谞讜 讛讜讗 砖讛讚专讱 住诇讜诇讛 讘讻诇 讛转诇诪讜讚 诇讜诪专 砖讛转讜专讛 讛转讬专讛 讻诇讗讬诐 讘爪讬爪讬转 讜诪住诪讬讻讜转 诇讗 转诇讘砖 砖注讟谞讝 爪诪专 讜驻砖转讬诐 讬讞讚讜 讙讚讬诇讬诐 转注砖讛 诇讱 专"诇 讗祝 诪谉 讛讻诇讗讬诐 讜注讬拽专 讛注谞讬谉 砖讗讞专 砖住诪讱 讙讚讬诇讬诐 转注砖讛 诇讱 诇爪诪专 讜驻砖转讬诐 讻讘专 讙讬诇讛 砖讛讙讚讬诇讬诐 爪专讬讱 诇注砖讜转谉 讛谉 诇讘讙讚 爪诪专 讛谉 诇砖诇 驻砖转讬诐 讜讻讘专 讙讬诇讛 讘诪拽讜诐 讗讞专 砖讛爪讬爪讬转 讬砖 讘讛 驻转讬诇 转讻诇转 讜讛讚讘专 讬讚讜注 砖讛转讻诇转 爪诪专 讛讜讗 诇诪讚转 砖讛讜转专 讛转讻诇转 讘砖诇 驻砖转讬' 讜诪讗讞专 砖讛讜转专讛 讛专爪讜注讛 讛讜转专讛 讗祝 诇砖讗专 讛讞讜讟讬诐 讜讛讜讗 砖砖讗诇讜 讘诪谞讞讜转 砖诇 爪诪专 驻讜讟专讬诐 讘砖诇 驻砖转讬诐 讚讻讬讜谉 讚转讻诇转 驻讟专讛 诇讘谉 谞诪讬 驻讟专讛 讻诇讜诪专 讗讞专 砖讛讜转专 讛转讻诇转 讘驻砖转讬诐 讗祝 砖讗专 讛讞讜讟讬诐 讻谉 讗诇讗 砖诇 驻砖转谉 诪讛讜 砖讬驻讟专讜 讘砖诇 爪诪专 砖讛专讬 诇讙讜祝 讛爪讬爪讬转 讗讬谉 讻诇讗讬诐 讘砖诇 爪诪专 砖讛转讻诇转 爪诪专 讛讜讗 讜讛讬讗讱 谞转讬专讛讜 诇砖讗专 讞讜讟讬谉 讜讛砖讬讘讜 诇讗 转诇讘砖 砖注讟谞讝 爪诪专 讜驻砖转讬诐 讬讞讚讜 讙讚讬诇讬诐 转注砖讛 诇讱 诇讗 砖谞讗 爪诪专 诇驻砖转讬诐 讗讜 驻砖转讬诐 诇砖诇 爪诪专 讜诪"诪 讞讻诪讬诐 讙讝专讜 注诇 讛讻诇讗讬诐 讗祝 讘爪讬爪讬转 讗诐 砖诇 驻砖转讬诐 讘砖诇 爪诪专 讛讜讗讬诇 讜讗驻砖专 诇讬注砖讜转 讘诪讬谞讛 讜讻诇 砖讗转讛 诪讜爪讗 注砖讛 讜诇讗 转注砖讛 讗讬谉 讗讜诪专讬诐 讬讘讗 注砖讛 讜讬讚讞讛 讗转 诇讗 转注砖讛 讘诪拽讜诐 砖讗驻砖专 诇拽讬讬诐 讗转 砖转讬讛谉 讜讗诐 砖诇 爪诪专 讘驻砖转讬诐 讙讝专讜 讘讜 讗祝 注诇 驻转讬诇 讛转讻诇转 砖讗讬 讗驻砖专 讘讝讜诇转讜 诪爪讚 讙讝讬专讜转 讛专讘讛 讜讗讞转 诪讛诐 诪砖讜诐 讻住讜转 诇讬诇讛 讻诇讜诪专 砖诪讗 讬转讻住讛 讘讜 讘诇讬诇讛 砖讛讜讗 砖注讛 砖讗讬谞讛 讞讬讬讘转 讘爪讬爪讬转 讜谞诪爪讗 诪转讞诪诐 讘讻诇讗讬诐 砖诇讗 讘诪拽讜诐 诪爪讜讛 讜讻谉 诪讙讝专转 拽诇讗 (讗诇讬谉) [讗讬诇谉] 讜讻谉 讙讝专讜 诪住讬讘讜转 讗诇讜 砖诇 驻砖转讬诐 讘砖诇 爪诪专 讗祝 讘诪拽讜诐 砖讗讬谞讜 诪讜爪讗 诪诪讬谉 讛爪诪专 讜砖讗诇讜 注诇讬讛 讘讬讘诪讜转 讜讻讬 讘"讚 诪转谞讬诐 诇注拽讜专 诪爪讜讛 诪谉 讛转讜专讛 讜转讬专爪讜 讘讛 砖讘 讜讗诇 转注砖讛 砖讗谞讬 讜诪"诪 讞讜讟讬 驻砖转谉 讘砖诇 驻砖转谉 诪讜转专 讜讗诐 诪驻谞讬 讛转讻诇转 讛专讬 讗诪专讜 讛转讻诇转 讗讬谞讜 诪注讻讘 讗转 讛诇讘谉 讻诇讜诪专 砖讗诐 讗讬谉 诇讜 转讻诇转 诪讟讬诇 讗转 讛诇讘谉 谞诪爪讗 注讻砖讬讜 爪诪专 讘砖诇 爪诪专 讜驻砖转讬诐 讘砖诇 驻砖转讬诐 讗讬谉 讘讜 驻拽驻讜拽:



诪注转讛 爪专讬讱 砖转转注讜专专 讘砖诪讜注讛 砖讛讜讝讻专讛 讻讗谉 讜谞转专讞讘讜 讘讛 讚讘专讬诐 讘诪住讻转 诪谞讞讜转 诇讬讚注 讘讬讗讜专讛 诇驻讬 砖讟讛 讝讜 讜讛讜讗 砖讗诪专讜 住讚讬谉 讘爪讬爪讬转 讘讬转 砖诪讗讬 驻讜讟专讬谉 讜诇砖讜谉 住讚讬谉 讛讜讗 诪讜谞讞 注诇 讻诇 讘讙讚讬 驻砖转谉 讗诇讗 诪驻谞讬 砖讛讜讗 讘谉 讚' 讻谞驻讬诐 诪讛 砖讗讬谉 专讙讬诇讜转 讻谉 讘砖讗专 讘讙讚讬 驻砖转谉 讜砖讗讚诐 专讙讬诇 诇讛转讻住讜转 讘讜 讘砖注讛 砖专讜爪讛 诇专讞讜抓 讘转讜讱 讘讬转讜 讛讜讗 转讜驻砖 诇砖讜谉 住讚讬谉 讜讗诪专 砖讘"砖 驻讜讟专讬谉 讗讜转讜 诪砖讜诐 爪讬爪讬转 讗祝 诪讞讜讟讬诐 诇讘谞讬诐 砖诇 诪讬谞讜 讜讛讜讗 砖讗讜住专讬诐 讘讜 讗转 讛转讻诇转 讜讝讛 砖诇讚注转 讘"砖 诇讗 讛讜转专讜 讻诇讗讬诐 讘爪讬爪讬转 讻诇诇 讜讗讬谞谉 讚讜专砖讬谉 住诪讜讻讬谉 讜讗注"驻 砖讘专讗砖讜谉 砖诇 讬讘诪讜转 讚讜专砖讬诐 住诪讜讻讬诐 讗祝 讛诐 住讜讘专讬诐 砖住诪讻谉 诇讛讝讛讬专 砖诇讗 诇讟注讜转 诇讘讗 注砖讛 诇讚讞讜转 诇讗 转注砖讛 讻诇讜诪专 诇讗 转诇讘砖 讻诇讗讬诐 讗祝 讘诪拽讜诐 讙讚讬诇讬诐 讜讗"讻 讛专讬 谞住转诇拽讛 爪讬爪讬转 诪谉 讛驻砖转谉 诇讙诪专讬 砖讛专讬 注讬拽专 讛爪讬爪讬转 讘转讻诇转 讜讘砖诇 转讻诇转 讘砖诇 诇讘谉 讜讗注"驻 砖讗讬谉 讛转讻诇转 诪注讻讘 讗转 讛诇讘谉 诪"诪 讟诇讬转 砖讗住讜专 讘转讻诇转 讗讬谞讜 讘讚讬谉 爪讬爪讬转 讜诇讗 讗诪专 讻谞驻讜转 讻住讜转讱 讜讻谞驻讜转 讘讙讚讬讛诐 讗诇讗 讘讘讙讚 讛专讗讜讬 诇转讻诇转 讜讻诪讜 砖讗诪专讜 讘住驻专讬 讻住讜转讱 驻专讟 诇住讚讬谉 讜谞诪爪讗 诇讚注转 讘"砖 砖讗讬谉 砖讜诐 爪讬爪讬转 讘驻砖转谉 驻讟讜专 诪谉 讛诇讘谉 讜讗住讜专 讘转讻诇转:



讜讗诪专 讗讞"讻 讜讘"讛 诪讞讬讬讘讬谉 驻讬' 讘转讻诇转 专"诇 诪谉 讛转讜专讛 讜诪讚专砖转 住诪讜讻讬诐 讜讛诇讻讛 讻讚讘专讬 讘"讛 讜讗诪专讜 讘诪谞讞讜转 讗"专 讗诇注讝专 讘专 爪讚讜拽 讜讛诇讗 讻诇 讛诪讟讬诇 转讻诇转 讘住讚讬谞讜 讘讬专讜砖诇讬诐 讗讬谞讜 讗诇讗 诪谉 讛诪转诪讬讛讬诐 谞专讗讛 讗讜诪专讜 讛诪讟讬诇 转讻诇转 讜诇讗 讗诪专 讛诪讟讬诇 爪讬爪讬转 专"诇 诇讘谉 讻诇讜诪专 讗讞专 砖讗转讛 驻讜住拽 讻讘"讛 诪驻谞讬 诪讛 诪转诪讬讛讬谉 诇诪讟讬诇讬 转讻诇转 讘住讚讬谉 砖诇讗 讛讬讛 专' 讗诇注讝专 讘专 爪讚讜拽 诪专讙讬砖 讘讙讝讬专转 讞讻诪讬诐 讜讛讜讗 砖住诪讱 诇讜 讗"专 讗"讻 诇诪讛 讗住专讜讛讜 讜讛谉 讛谉 讚讘专讬 专' 讗诇注讝专 讘专 爪讚讜拽 讗诇讗 诪转讜讱 砖诇讗 讛讬讛 专' 讗诇注讝专 讘专 爪讚讜拽 诪专讙讬砖 讘讚讘专讬 讞讻诪讬诐 讞讬讝拽 专' 讗转 讛砖讗诇讛 讻诇讜诪专 讗祝 讗诐 转砖讬讘讛讜 砖诇讗 注砖讗讜讛讜 诪谉 讛诪转诪讬讛讬谉 讗诇讗 诪讙讝专转 讞讻诪讬诐 讗诪讜专 诪注转讛 讗祝 讞讻诪讬诐 诪驻谞讬 诪讛 讙讝专讜 讘讛 讜驻讬专砖讜 砖诐 诇驻讬 砖讗讬谉 讘拽讬讗讬诐 讻诇讜诪专 讗讬谞诐 讬讜讚注讬诐 讘讛讬转专 讻诇讗讬诐 讘爪讬爪讬转 诪转讜专转 住诪讜讻讬谉 讜讬讘讜讗讜 诇讛转讬专 讻诇讗讬诐 讘讻诇 注谞讬谉 讜注讜讚 讟注诐 讗讞专 诪砖讜诐 讻住讜转 诇讬诇讛 讜讻诪讜 砖讘讬讗专谞讜 [讛讙讛"讛, 讜讬"诪 讗讞专 砖讛诇讻讛 讻讘"砖 诪驻谞讬 诪讛 讗转讛 讗讜诪专 诪转诪讬讛讬谉 砖讬专讗讛 讚讞讜诪专讗 讗讬讻讗 讗讬住讜专讗 诇讬讻讗]:



诪注转讛 专讗讜讬 诇驻住讜拽 讻讘"讛 讗诐 诪爪讚 砖讘"砖 讘诪拽讜诐 讘"讛 讗讬谞讛 诪砖谞讛 讗诐 诪爪讚 砖讗诪专讜 讘讘专讬讬转讗 讝讜 讜讛诇讻讛 讻讘"讛 讜讗注"驻 砖讗讬谉 诇诪讚讬谉 讛诇讻讛 诪驻讬 转诇诪讜讚 讛讜讗讬诇 讜专讗讬谞讜 讻讗谉 砖专' 讬讛讜讚讛 讘专 讗诇注讗讬 砖讗诇讛 诇转诇诪讬讚讬讜 讜讞讬讝拽 诇讛诐 砖讛诇讻讛 讻讚讘专讬讛诐 谞专' 砖诇诪讚讬谉 诪诪谞讛 讜讗讞专 砖讛诇讻讛 讻讘"讛 讛专讬 讛驻砖转谉 讘转讜专转 爪讬爪讬转 诪谉 讛转讜专讛 讜讞讻诪讬诐 讛驻拽讬注讜讛讜 诪谉 讛转讻诇转 诪讙讝讬专讜转 砖讛讝讻专谞讜 讜诪"诪 谞砖讗专 讞讬讜讘讜 讘爪讬爪讬转 讗讞专 砖讗讬谉 讛转讻诇转 诪注讻讘 讗转 讛诇讘谉 讜诇讗 讛讬讜 讘讬专讜砖诇诐 诪转诪讬讛讬谉 讗诇讗 讘诪讟讬诇讬 转讻诇转 讜诪"诪 诪讟讬诇讬谉 讛讬讜 讘讜 诇讘谉 讜讗祝 讘砖诪讜注讛 砖讘讻讗谉 专' 讬讛讜讚讛 讘专 讗诇注讗讬 讛讬讛 诪转注讟祝 讘住讚讬谉 讛诪爪讜讬讬抓 讘转讻诇转 讜转诇诪讬讚讬讜 诇讗 讛讬讜 谞讜讛讙讬谉 讻谉 讗诇讗 砖讛讬讜 诪爪讬讬谞讬谉 讘诇讘谉 讜讻砖专讗讛 讗讜转诐 诪讞讘讗讬谉 讻谞驻讬 讻住讜转诐 诪诪谞讜 讜讛专讙讬砖 讘讛诐 讙注专 讘讛诐 讜讗诪专 诇讗 讻讱 砖谞讬转讬 诇讻诐 讜讻讜':



讜讘注诇 讛转诇诪讜讚 讛讜讚讬注 讛转谞爪诇讜转诐 讜讗诪专讜 讗讬谞讛讜 住讘讜专 诪砖讜诐 讻住讜转 诇讬诇讛 讻诇讜诪专 讗注"驻 砖拽讘诇讜 诪诪谞讜 砖讘"讛 讛讬讜 诪讞讬讬讘讬诐 讘转讻诇转 讜砖讛诇讻讛 讻讚讘专讬讜 砖诪讗 讚讜拽讗 诪谉 讛转讜专讛 讗诇讗 砖诪讙讝专转 讞讻诪讬诐 讗住讜专 诪砖讜诐 讻住讜转 诇讬诇讛 讜诇讗 砖讬讛讜 讞讜诇拽讬诐 注诐 专讘谉 讜讗"转 砖诇讗 讛讬讜 诪爪讬讬谞讬谉 讻诇诇 讗祝 讘驻砖转讬诐 讘诪讛 讛讬讜 诪转谞爪诇讬诐 讘诪讛 砖砖谞讛 诇讛诐 专讘谉 砖讛诇讻讛 讻讘"讛 讜讗讬谉 讙讝专转 讻住讜转 诇讬诇讛 讗诇讗 讘诪拽讜诐 转讻诇转 讜砖诪讗 转砖讗诇 诇讚注转 讝讛 诪讛 砖讗诪专讜 讘诪谞讞讜转 诪诇讗讻讗 讗砖讻讞讬讛 诇专讘 拽讟讬谞讗 讚讛讜讛 诪讻住讬 住讚讬谞讗 讜讗"诇 拽讟讬谞讗 拽讟讬谞讗 住讚讬谞讗 讘拽讬讬讟讗 住专讘诇讗 讘住讬转讜讜讗 爪讬爪讬转 诪讛 转讛讗 注诇讬讛 砖诪砖诪注 砖诇讗 讛讬讛 砖诐 爪讬爪讬转 讻诇诇 讗驻砖专 砖诇讘谉 讛讬讛 砖诐 讜讛讬讛 转讜驻砖讜 注诇 砖诇讗 讛讬讛 诪转讻住讛 讘讘讙讚 砖讬讛讗 讞讬讜讘讜 讘转讻诇转 讜讗注"驻 砖讗诪专 爪讬爪讬转 讗驻砖专 砖讛爪讬爪讬转 讻讜诇诇 转讻诇转 讜诇讘谉 讜讗讬谉 专讗讬讛 诇讜诪专 砖讛爪讬爪讬转 讗讬谞讜 诪讜谞讞 注诇 讛转讻诇转 讻诪讜 砖讚诪讜 专讘讬诐 讗诇讗 诪讜谞讞 讛讜讗 注诇 讻诇诇 讛爪讬爪讬转 讜讻讜谞转讜 诇讜诪专 讗转讛 诪砖转讚诇 讘讘讙讚讬诐 砖讬讛讗 注讬拽专 讛诪爪讜讛 谞驻拽注 诪诪谞讛 住讚讬谞讗 讘拽讬讬讟讗 诇讬驻讟专 诪谉 讛转讻诇转 讜住专讘诇讗 讘住讬转讜讜讗 诇讬驻讟专 诪谉 讛讻诇 诪爪讚 砖讗讬谞讛 讘转 讚' 讻谞驻讬诐 讜诇诪讚转 砖诇讗 讙讝专讜 注诇 讛诇讘谉 讘驻砖转谉 砖讗诐 诪讙讝讬专讛 砖诪讗 讬讘讗讜 诇讛讟讬诇 讘讛 转讻诇转 讙讝讬专讛 诇讙讝讬专讛 讛讬讗 讜讗诐 诪驻谞讬 砖讗讬谉 爪讬爪讬转 讗诇讗 讘讘讙讚 讛专讗讜讬 诇转讻诇转 讛专讬 专讗讜讬 讛讜讗 讗诇讗 砖讞讻诪讬诐 讙讝专讜 讘讜:



讝讜 讛讬讗 砖讟转谞讜 讜讝讜 讛讬讗 讚专讱 讻诇 讛注讜诇诐 诇讛讘讬讗 讟诇讬转 砖诇 驻砖转谉 诪爪讜讬讬爪转 讘讞讜讟讬 驻砖转谉 讜讗祝 讘砖讘转 讜讗诇讜 诇讗 讛讬讛 砖诐 转讜专转 爪讬爪讬转 讛讬讛 讗住讜专 砖讛专讬 讗诪专讜 讛诪讜爪讬讗 讟诇讬转 砖讗讬谞讛 诪爪讜讬讬爪转 讻讛诇讻转讛 讞讬讬讘 讞讟讗转 讜诪"诪 诇砖讬讟转谞讜 讗注"驻 砖讗讬谉 砖诐 转讻诇转 讛专讬 讛讬讗 诪爪讜讬讬爪转 讻讛诇讻讜转 住讜驻专讬诐 讜讘讟诇讬诐 诇讙讘讛 讜诪"诪 拽爪转 诪驻专砖讬诐 讞讜诇拽讬诐 诇讛驻拽讬注 诪诪谞讛 专"诇 诪讟诇讬转 砖诇 驻砖转谉 诪爪讜转 爪讬爪讬转 诪驻谞讬 砖讛诐 驻讜住拽讬诐 讻讘"砖 讜诪讜谞讬诐 讗转 讝讜 讘讻诇诇 讛砖砖讛 砖讛诇讻讛 讻讘"砖 讘诪拽讜诐 讘"讛 讜讗讬谉 转讜专转 爪讬爪讬转 讘驻砖转谉 讻诇诇 砖诪讗讞专 砖谞讗住专讛 讘转讻诇转 讛讜驻拽注 诇讘谉 诪诪谞讛 诇讙诪专讬 讜讗讬谉 讝讛 爪讬爪讬转 讜诪讗讞专 砖讗讬谞讛 爪讬爪讬转 讛讜讬讗 诇讛 诪砖讗讜讬 诇注谞讬谉 砖讘转 讜讝讛 砖讗诪专讜 住讚讬谞讗 讘拽讬讬讟讗 讻诇讜诪专 砖讗讬谞讛 讞讬讬讘转 讘讻诇讜诐 讜讘讚诪讬讜谉 住专讘诇讗 讘住讬转讜讜讗 讜讛讜讗 砖讗诪专讜 砖诐 讙诐 讻谉 砖专讬讬讛 专' 讝讬专讗 诇住讚讬谞讬讛 讻诇讜诪专 砖讛转讬专 爪讬爪讬讜转讬讜 讜谞诪爪讗 诇讚讘专讬讛诐 注讻砖讬讜 砖讗讬谉 爪讬爪讬转 讗诇讗 讘砖诇 爪诪专 讜讘讞讜讟讬 爪诪专 讜讬砖 诪驻专讬讝讬诐 注讜讚 注诇 诪讚讜转讬讛诐 诇讜诪专 砖讗祝 砖诇 爪诪专 注讻砖讬讜 讗讬谞讜 讻诇讜诐 诪驻谞讬 砖讛诐 驻讜住拽讬诐 砖讛转讻诇转 诪注讻讘 讗转 讛诇讘谉 砖讛专讬 专' 讗诪专讛 讜讛诇讻讛 讻专' 诪讞讘讬专讜 讜注讜讚 诪诪讛 砖讛砖转讚诇讜 砖诐 诇讛注诪讬讚 讛诪砖谞讛 讻专' 讜讗讬谉 讝讛 讻诇讜诐 砖诇讗 讛砖转讚诇讜 讘讻讱 讗诇讗 诪驻谞讬 砖讛讜讗 住转诐 讛诪砖谞讬讜转 讜讗诐 讗诪专讜 讛诇讻讛 讻专' 诪讞讘讬专讜 讚讜拽讗 诪讞讘讬专讜 讜诇讗 诪讞讘讬专讬讜 讜讛专讬 讞诇拽讜 砖诐 注诪讜 专讘谞谉 讜讘讘专讬转讗 砖谞讗讜讛 讻谉 讜讻谉 砖讬讟转 讛住讜讙讬' 诪讜讻讞转 砖诐 诪诪讛 砖讗诪专讜 讜诇讗 讬讛讗 讗诇讗 诇讘谉 讜讻讜' 讜诪"诪 谞诪爪讗讜 诇讚注转诐 驻讜讟专讬诐 讗转 讻诇 讛注讜诇诐 诪谉 讛爪讬爪讬转 讗诇讗 砖讬讜讚讜 讘讜 诪转讜专转 讝讻专 讜诪"诪 讘砖讘转 诪讬讛讗 讗住讜专 讜讗讬谉 讚讘专讬讛诐 谞专讗讬谉 讻诇诇 讜转驻讜砖 诇砖讜谉 专讗砖讜谉 砖诪谞讛讙谉 砖诇 专讗砖讜谞讬' 转讜专讛 讛讬讗:



讝讛 砖讻转讘谞讜 讘讻住讜转 诇讬诇讛 砖驻讬' 讻住讜转 讬讜诐 砖诪转讻住讛 讘诇讬诇讛 讜砖讝讛 驻讟讜专 诪谉 讛爪讬爪讬转 讻讱 讻转讘讜讛 讙讚讜诇讬 讛驻讜住拽讬诐 讜讛诪讞讘专讬诐 讜诪驻谞讬 砖讛诐 驻讜住拽讬诐 讘爪讬爪讬转 讞讜讘转 讙讘专讗 讛讜讗 讜谞诪爪讗 砖讗诐 讬砖 砖诐 讻诇讗讬诐 讛专讬 讛谉 讻诇讗讬诐 砖诇讗 讘诪拽讜诐 诪爪讜讛 讜诪"诪 讙讚讜诇讬 讛爪专驻转讬诐 讻转讘讜 讻住讜转 诇讬诇讛 讻住讜转 讛诪讬讜讞讚 诇诇讬诇讛 讛讗 讻住讜转 讬讜诐 讞讬讬讘 讘爪讬爪讬转 讗祝 讗诐 讛讬讛 诪讘讬讗讜 讘诇讬诇讛 讜诪驻谞讬 砖讛诐 驻讜住拽讬' 讞讜讘转 诪谞讗 讛讜讗 讜讗讬谉 诇讛讘讬讗讜 讗祝 讘诇讬诇讛 讗诇讗 讘爪讬爪讬转 讜讗祝 讘转诇诪讜讚 讛诪注专讘 驻讬专砖讜 砖讻住讜转 讛诪讬讜讞讚转 诇讬讜诐 讜诇讬诇讛 讞讬讬讘转 讘讬讜诐 讜讘诇讬诇讛 讜诪"诪 谞专讗讛 讻讚注转 专讗砖讜谉 砖讗诐 讞讜讘转 诪谞讗 讛讜讗 讛讬讛 诇谞讜 诇讘专讱 诇讗讞专 讙诪专 注砖讬讬转讜 砖讛专讬 诇讚注转 讝讛 讗祝 讻诇讬 拽讜驻爪讗 讞讬讬讘讬谉 讘爪讬爪讬转 讜讛讬讛 诇谞讜 诇讘专讱 讗砖专 拽讚砖谞讜 讜讻讜' 诇注砖讜转 爪讬爪讬转 砖讛专讬 讬砖 讙诪专 诪爪讜讛 讘注砖讬讬转讛 讜诪"诪 诪爪讜讛 砖讗讬谉 注砖讬讬转' 讙诪专 诪爪讜转讛 讻讙讜谉 住讜讻讛 讜诇讜诇讘 讗讬谉 诪讘专讻讬诐 注诇 讛注砖讬讬讛 讜诪讛 砖讗诪专讜 讘讬专讜砖诇诪讬 讛注讜砖讛 住讜讻讛 诇注爪诪讜 诪讘专讱 讗砖专 讜讻讜' 诇注砖讜转 住讜讻讛 讗讬谉 讛诇讻讛 讻谉 砖讛专讬 讞讜诇拽转 注诐 住讜讙讬讗 砖讘诪住讻转 诪谞讞讜转 讜爪讬爪讬转 诇讚注转谞讜 讗祝 讛讜讗 诪谉 讛诪爪讜转 砖讗讬谉 讛诪爪讜讛 讙诪专 诪爪讜转讛 讗诇讗 诇讘讬砖转讛 讜诪"诪 讟诇讬转讜转 砖诇谞讜 讛讜讗讬诇 讜讗讬谉 讘讛诐 转讻诇转 讗祝 诇讚注转谞讜 讗讬谞讜 爪专讬讱 诇驻砖讟讜 讘诇讬诇讛:



讻讘专 讘讬讗专谞讜 砖讗讬谉 诪讚诇讬拽讬谉 讘爪专讬 砖诪讗 讬讘讗 诇讛住转驻拽 诪诪谞讜 讜讻谉 诪驻谞讬 砖讛讜讗 注祝 讜讗祝 讘谞驻讟 诇讘谉 讗住讜专 诪驻谞讬 砖讛讜讗 注祝 讜诪讗讞专 砖诪讟注诐 讝讛 讛讜讗 讗祝 讘讞讜诇 讗住讜专 讻讚讬 砖诇讗 讬讘讗 诇讬讚讬 住讻谞讛 讜讟讘诇 讗祝 讘讞讜诇 讗讬谉 诪讚诇讬拽讬谉 讘讜 讜诇讗 住讜祝 讚讘专 讘讟讛讜专 砖讛专讬 讬砖 讘讜 爪讚 转专讜诪讛 讗诇讗 讗祝 讘讟诪讗 诪砖诪专转 转专讜诪讜转讬 讻转讬讘 诪讛 转专讜诪讛 讟讛讜专讛 讗讬谉 诇讱 讘讛 诇讛讬转专 讗讻讬诇讛 讗诇讗 诪砖注转 讛专诪转讛 讻讱 讟诪讗讛 讗讬谉 诇讱 讘讛 诇讛讬转专 讛讚诇拽讛 讗诇讗 诪砖注转 讛专诪讛 讜讗讬诇讱:





诪讛专砖"讗 - 讞讬讚讜砖讬 讛诇讻讜转

讘讚"讛 讞讜讘讛 诇讙讘讬 专讞讬爪转 讬讚讬诐 讘讞诪讬谉 拽专讬 诇讬讛 讞讜讘讛 讚诇讗 讛讜讬 讻"讻 诪爪讜讛 讜诪讬诐 讻讜' 注讻"诇 讻诇 讝讛 诇砖讬讟转 专"转 讚诪爪专讬讱 讘专讻讛 讘讛讚诇拽转 讛谞专 讜注讬讬谉 讘专讗"砖:


讘讚"讛 住讚讬谉 讻讜' 驻讬专讜砖 讗"讻 讻讬讜谉 讚讛诇讻讛 讻讘"讛 诇诪讛 注讜砖讬谉 讻谉 砖诪转诪讬讛讬谉 注诇讬讜 讻讜' 注讻"诇 讻爪"诇 诪驻专砖"讬 驻专拽 讛转讻诇转 注"砖:


讘讗"讚 讜注讜讚 讚专讘 注诪专诐 讙讗讜谉 驻讜住拽 讻讘"砖 讘砖砖讛 讚讘专讬诐 讜讞砖讬讘 讛讱 讘讛讚讬讬讛讜 讜讘讻诇 讚讜讻转讗 拽讬"诇 讚注砖讛 讚讜讞讛 诇"转 讜讬诇驻讬谞谉 诇讛 诪讻诇讗讬诐 讘爪讬爪讬转 注讻"诇 讛专讗"砖 讘讛诇讻讜转 爪讬爪讬转 注"砖 讜讻谉 转驻专砖 讛拽讜砖讬讗 讛讻讗 讘转讜住' 讜讚讜"拽:


讘讗"讚 讛"诇 诇诪谞拽讟 讻诇讗讬诐 讘爪讬爪讬转 讜谞专讗讛 诇专"转 讻讜' 讜诇讗 拽转谞讬 住讚讬谉 讘转讻诇转 讻讚讗专"讗 讻讜' 注讻"诇 砖讬谞讛 专"转 诇砖讜谞讜 讘转讬专讜爪讜 住讚讬谉 讘转讻诇转 讘诪拽讜诐 讻诇讗讬诐 讘爪讬爪讬转 诪砖讜诐 讚诇驻讬 拽讜砖讬讬转诐 诇驻专砖"讬 讚诇讘"砖 讛"诇 讻诇讗讬诐 讘爪讬爪讬转 讚诇讗 讚专砖讜 住诪讜讻讬诐 诇讗 讛讜讛 诇讬讛 诇诪谞拽讟 住讚讬谉 讘爪讬爪讬转 讗诇讗 讻诇讗讬诐 讘爪讬爪讬转 讛讜讛 诇讬讛 诇诪谞拽讟 讘驻诇讜讙转讬讬讛讜 讘讬谉 讞讜讟讬 驻砖转谉 讘爪诪专 讜讘讬谉 讞讜讟讬 爪诪专 讘驻砖转谉 讗讘诇 诇驻专"转 讚诇讻"注 诇讬讻讗 讻诇讗讬诐 讘爪讬爪讬转 讜讟注诪讗 讚讘"砖 诪砖讜诐 讻住讜转 诇讬诇讛 砖驻讬专 谞拽讟 住讚讬谉 讜诇讗 住转诐 讻诇讗讬诐 讘爪讬爪讬转 讜诪讚谞拽讟 住讚讬谉 讘爪讬爪讬转 讜诇讗 谞拽讟 住讚讬谉 讘转讻诇转 讻讚讗诪专 专"讗 讻讜' 讛讬讬谞讜 诪砖讜诐 讚讗驻讬诇讜 讘诪讬谞讜 讙讝专讜 诪讬讛讜 诇驻讬 讟注诪讗 讚砖诪讗 讬拽专注 讛"诪 诇诪谞拽讟 专"转 讘讚讘专讬讜 讻诇讗讬诐 讘爪讬爪讬转 讻讚诇注讬诇 讗诇讗 诇驻讬 讛讗讬 讟注诪讗 讚讻住讜转 诇讬诇讛 谞拽讟 讛讻讬 讜讚讜"拽:





诪讛专砖"讗 - 讞讬讚讜砖讬 讗讙讚讜转

讜讚讜诪讛 诇诪诇讗讱 讻讜'. 讗诪专 讻谉 诪砖讜诐 讚诪诇讗讻讬诐 诪拽驻讬讚讬诐 讗讛讗 讻讚讗诪专讬' 驻专拽 讛转讻诇转 (讚祝 诇讝' 讚诪诇讗讻讗 讗砖讻讞讬讛 诇专讘 拽讟讬谞讗 讜讗诪专 拽讟讬谞讗 拽讟讬谞讗 住讚讬谞讗 讘拽讬讬讟讗 讻讜' 讚住"诇 " 诇诪诇讗讱 讚讛诇讻讛 讻讘"讛 讜诇讗 讙讝讜专 诪砖讜诐 讻住讜转 诇讬诇讛 注"砖:


讜转讝谞讞 诪砖诇讜诐 讜讙讜'. 诪砖讜诐 讚讻诇 讛驻专砖讛 讚讗谞讬 讛讙讘专 讜讙讜' 拽讜讘诇 讘讜 注诇 讛爪专讜转 砖谞转讞讚砖讜 诇讛讜 讘讞讜专讘谉 讛讘讬转 讗讘诇 讛讗讬 诇讬砖谞讗 讜转讝谞讞 讜谞砖讬转讬 诇讗 诪砖诪注 讗诇讗 砖拽讜讘诇 注诇 讚讘专 讛注讚专 讟讜讘讛 砖谞转讛讜讛 诇讜 注讻砖讬讜 讜拽讗诪专 讚诪住转诐 拽专讗 诪讛讜 讗讬转 诇谉 诇诪讬诪专 讚住诪讱 注爪诪讜 讗讚讘专 转诪讬讚 讜转讚讬专 砖讛讬讛 诇讜 讘讻诇 砖讘转 砖诇讜诐 讘讬转 讜讟讜讘转 诪专讞抓 讜拽"诇:


讻诇 砖讬砖 诇讜 谞讞转 讻讜'. 注讬讬谉 驻讬专砖"讬 讜讬讜转专 谞专讗讛 诇驻专砖 讚诪讬讬专讬 讘注讜砖专 砖讬砖 诇讜 专讘 讜讻诪讜 砖讗诪专 拽讛诇转 讙诐 讻诇 讛讗讚诐 讗砖专 谞转谉 诇讜 讛讗诇讛讬诐 注讜砖专 讜谞讻住讬诐 [讜讻讘讜讚] 讜讛砖诇讬讟讜 诇讗讻讜诇 诪诪谞讜 讜讙讜' 讜讝"砖 砖讬砖 诇讜 谞讞转 专讜讞 讘注砖专讜 讚讛讬讬谞讜 砖谞讛谞讛 诪注讜砖专讜 讝讛 诪拽专讬 注砖讬专 讻诪"砖 讘讛讗讬 拽专讗 讝讛 诪转转 讗诇讛讬诐 讛讜讗 讜讘讛讬驻讱 讗诪专 讗讬砖 讗砖专 讬转谉 诇讜 讛讗诇讛讬诐 注讜砖专 讜讙讜' 讜诇讗 讬砖诇讬讟谞讜 讛讗诇讛讬诐 诇讗讻讜诇 诪诪谞讜 讜讙讜' 讝讛 讛讘诇 讜讙讜' 讜讗讬谞讜 诪拽专讬 注讜砖专 讜拽"诇:


讻诇 砖讬砖 诇讜 拽' 讻讜'. 谞专讗讛 诇驻专砖 讚注讜转 讜住讘专讜转 讚讛谞讬 转谞讗讬 诪砖讜诐 讚讬砖 注砖讬专 砖诪讗住祝 诇讻讘讜讚 砖讬讛讬讛 诇讜 砖诐 讘讙讚讜诇讬诐 讜诇讛讬讜转 谞拽专讗 注砖讬专 讜讬砖 砖诪讗住祝 注讜砖专 诪砖讜诐 砖讞讜砖讘 砖爪专讬讱 讛专讘讛 诇驻专谞住转 讗砖转讜 讘砖讗专 讜讻住讜转 砖讞讬讬讘 诇讛 讜讬砖 砖诪讗住祝 砖讞讜砖讘 砖讬讛讬讛 爪专讬讱 诇讜 讘讗诐 讬讘讗 注诇讬讜 讞讜诇讬 砖诇讗 讬爪讟专讱 诇讘专讬讜转 讜拽讗诪专 专"讟 讻诇驻讬 诪讬 砖诪讗住祝 诇讻讘讜讚 诇讛讬讜转 谞拽专讗 注砖讬专 讜讚专讱 讙讜讝诪讗 拽讗诪专 砖讗讬谞讜 谞拽专讗 注砖讬专 讗诇讗 砖讬砖 诇讜 拽' 讻专诪讬诐 讻讜' 讜讛"讛 讘讬讜转专 讚讗讜讛讘 讻住祝 诇讗 讬砖讘注 讻住祝 讜讗"讻 诇讗 讛讙讬注 诇转讗讜转讜 诇讛讬讜转 谞拽专讗 注砖讬专 诇注讜诇诐 讜讻诇驻讬 砖诪讗住祝 诇爪讜专讱 讗砖转讜 砖爪专讬讻讛 讛专讘讛 诇讛讬讜转 谞讗讛 讘拽讬砖讜讟讬诐 拽讗诪专 专"注 讚讗讬谉 讝讛 注砖讬专 讚诇注讜诇诐 诇讗 转住转驻拽 讚讛讬讗 诪讘拽砖转 诇讬诪讜讚讛 讘讬讜转专 讗讘诇 讝讛 谞拽专讗 注砖讬专 砖讬砖 诇讜 讗砖讛 谞讗讛 讘诪注砖讬讛 讜讗讬谞讛 诪讘拽砖转 诪讘注诇讛 拽讬砖讜讟讬诐 讜讚讬 诇讜 讘诪讜注讟 讜谞拽专讗 注砖讬专 讻讗诪专诐 讛砖诪讞 讘讞诇拽讜 讜谞转讻讜讬谉 专"注 注诇 讗砖转讜 讘转 讻诇讘讗 砖讘讜注 砖讛讬转讛 诪住转驻拽转 讘诪讜注讟 讜讗诪专讛 诇讛讜 讬讜讚注 爪讚讬拽 谞驻砖 讘讛诪转讜 讻砖讗诪专讜 诇讛 砖讗诇讬 诪讗谞讬 诇讘讜砖讬 讘驻' 讗注"驻 (讻转讜讘讜转 讚祝 住) 讜讻诇驻讬 诪讬 砖讞讜砖讘 砖讬讛讬讛 爪专讬讱 诇注砖讬专讜转 讘注转 砖诇讗 讬讛讬讛 讘专讬讗 拽讗诪专 讚讚讘专 讝讛 讙诐 讻谉 讗讬谉 诇讜 砖讬注讜专 讗讘诇 讗诪专 砖讬讛讬讛 谞拽专讗 注砖讬专 讜讬砖诪讜专 讘专讬讗讜转讜 砖讬讛讬讛 诇讜 讘讛讻"住 住诪讜讱 诇砖讜诇讞谞讜 讜诇讗 讬讘讗 诇讬讚讬 讞讜诇讬 讻诪"砖 讘专"讬 讘专 讗诇注讗讬 讘驻专拽 讛谞讜讚专 诪谉 讛诪讘讜砖诇 (谞讚专讬诐 讚祝 谞) 讚讗诪专 诇讬讛 诪讬谞讗 诇专"讬 驻谞讬讱 讚讜诪讬谉 讗讜 讻诪诇讜讬 讘专讘讬转 讻讜' 讜拽讗"诇 讻"讚 讘讛讻"住 讗讬转 诇讬 诪讘讬转讬 讻讜' 注讻"诇:





诪讛专"诐

讘专砖"讬 讚"讛 讘"砖 驻讜讟专讬谉 讜讗注"讙 讚爪讬爪讬转 讞讜讘讛 讛讬讗 讘讻诇 讟诇讬转讜转 讜讻讜' 讗驻讬' 诪讜谞讞讬诐 讘拽讜驻住讗 讻转讘 专砖"讬 讝讛 讻讚讬 诇转专抓 诪驻谞讬 诪讛 诇讗 拽转谞讬 讗讜住专讬谉 讜转讬专抓 诪砖讜诐 讚拽讗讬 讗讟诇讬转 讜诇讻讱 砖讬讬讱 诇讬砖谞讗 讚驻讜讟专讬诐 讜注讬讬谉 讘转讜住驻讜转:


讘转讜住驻讜转 讚"讛 讛讚诇拽转 谞专 讘砖讘转 讜讻讜' 讗讘诇 诪讛讚诇拽转 谞专 讙讜驻讛 诇讗 讛讜讛 驻专讬讱 讗讘讬讬 讜讻讜' 专"诇 讚讗讬谉 诇驻专砖 讚讛讚诇拽转 谞专 讘砖讘转 讞讜讘讛 讛讬讬谞讜 讛讚诇拽讛 讙讜驻讛 讜讗"讻 注"讻 爪讚讬讱 诇驻专砖 讛讗 讚拽讗诪专 专讘讗 诪转讜讱 砖专讬讞讜 专注 讙讝讬专讛 砖诪讗 讬谞讬讞谞讜 讜讬爪讗 讛讜讬 驻讬专讜砖讜 砖讬谞讬讞谞讜 讜诇讗 讬讚诇讬拽 讻诇诇 讜注"讝 驻专讬讱 讗讘讬讬 讜讬爪讗 讜诇讗 讬讚诇讬拽 讜讛砖讬讘 诇讜 专讘讗 砖讗谞讬 讗讜诪专 讛讚诇拽转 谞专 讘砖讘转 讞讜讘讛 讚讝讛 讗讬谞讜 讚注诇 讝讛 诇讗 讛讬讛 驻专讬讱 讗讘讬讬 讚讬爪讗 讜诇讗 讬讚诇讬拽 讻诇诇 讗诇讗 讜讚讗讬 讚专讘讗 诪讞讬讬讘 砖转讛讗 讛住注讜讚讛 讘诪拽讜诐 讛谞专 讜注诇 讝讛 驻专讬讱 讗讘讬讬 讚诇讗讞专 砖讛讚诇讬拽 诪讛 讘讻讱 砖讬爪讗 讜诇讗 讬住注讜讚 砖诐 讜注"讝 讛砖讬讘 专讘讗 砖讗谞讬 讗讜诪专 砖讞讜讘讛 讞讜讗 砖讬住注讜讚 讘诪拽讜诐 住注讜讚讛:


讚"讛 讞讜讘讛 诇讙讘讬 讜讻讜' 注讚 讻讚讗诪专 诇讬讛 讛讛讜讗 住讘讗 转谞讗 讜讘诇讘讚 讜讻讜':


讚"讛 住讚讬谉 讘爪讬爪讬转 讜讻讜' 讗"专 讗"讻 诇诪讛 讗住专讜讛 驻讬专讜砖讜 讗"讻 讻诇 砖诪转诪讬讛讬谉 注诇讬讜 诇诪讛 注讜砖讬谉 讻谉 讻爪"诇 讜专"诇 讗"讻 讚讘"讛 诪讞讬讬讘讬诐 讜讛诇讻讛 讻讚讘专讬讛诐 讻诇 讛谞讬 讚诪转诪讬讛讬谉 讜讗讜住专讬诐 诇诪讛 注讜砖讬谉 讻谉 讻讬讜谉 讚讛诇讻讛 讻讘"讛 讜诪砖谞讬 讙讝讬专讛 砖诪讗 讬拽专注 讜讻讜' 讜诇驻讬' 专砖"讬 专"诇 讚讗驻讬' 讘"讛 诪讜讚讜 讚诪讚专讘谞谉 讗住讜专 讙讝讬专讛 砖诪讗 讬拽专注:


讘讗"讚 讜注讜讚 讚专讘 注诪专诐 讙讗讜谉 驻讜住拽 讻讘"砖 讘砖砖讛 讚讘专讬诐 讜讞砖讬讘 讛讱 讘讛讚讬讬讛讜 讜讻讜' 专"诇 讚讗讬 讻驻讬专砖"讬 诪讛 爪专讬讱 诇诪讞砖讘 讛讱 讘讛讚讬讬讛讜 讚诪砖诪注 讚讗诇讬讘讗 讚讘"砖 讚讜拽讗 讗住讜专 讘讻诇讗讬诐 讘爪讬爪讬转 讜诇讗 讗诇讬讘讗 讚讘"讛 讜诇驻讬专砖"讬 讛讗 诪住拽讬' 讚讗驻讬诇讜 诇讘"讛 讗住讜专 讙讝讬专讛 诪砖讜诐 讻住讜转 诇讬诇讛 讜讗"讻 诇讗 讛"诇 诇诪讛砖讘 讘讛讚讬 讛谞讱 讚讛诇讻讛 讻讘"砖:


讘讗"讚 驻讟专讬 讗驻讬' 诪诪讬谞讜 讜讻讜' 驻讬专讜砖 讜讛砖转讗 讗"砖 讚拽转谞讬 驻讜讟专讬谉 讜诇讗 拽转谞讬 讗讜住专讬谉 讚讗讬 拽转谞讬 讗讜住专讬谉 讛讜讛 诪砖诪注 讚讜拽讗 讻诇讗讬诐 诇讛讻讬 转谞讬 驻讜讟专讬诐 讚讗驻讬' 诪诪讬谞讜 驻讜讟专讬诐:


讘讗"讚 讜讻讘"砖 拽讬"诇 讻讚诪砖诪注 讘讛讱 住讬驻讗 讚讘专讬讬转讗 专"诇 讚拽转谞讬 讗"专 讗诇讬注讝专 讻诇 讛诪讟讬诇 转讻诇转 讘讬专讜砖诇讬诐 讗讬谞讜 讗诇讗 诪谉 讛诪转诪讬讛讬谉 讜诪住讬拽 诪砖讜诐 讚讙讝专讬谞谉 讗讟讜 砖诪讗 讬拽专注 讗讜 诪砖讜诐 讻住讜转 诇讬诇讛 讜爪专讬讱 诇讬讬砖讘 诇驻专"转 讛讗 讚讗讬转讗 讘住讬驻讗 讚讛讛讬讗 讘专讬讬转讗 讗"专 讗"讻 诇诪讛 讗住专讜讛 讜讻讜' 讗诪讗谉 拽讗讬 讗"讻 讜讻讜' 讜谞专讗讛 讚讗讘"砖 拽讗讬 讗"讻 讜讻讜' 讜讛"拽 讗"讻 讻讬讜谉 讚诪拽专讗 讬诇驻讬' 讚住讚讬谉 讘爪讬爪讬转 讞讬讬讘 诪驻谞讬 诪讛 讗住专讜讛 讘"砖 诪驻谞讬 诪讛 讛讬讛 诪谉 讛诪转诪讬讛讬谉 讘讬专讜砖诇讬诐 讜诪砖谞讬 讙讝讬专讛 讜讻讜' 讗讘诇 讘"讛 诇讬转 诇讛讜 讙讝讬专讛 讻诇诇 讜讛诇讻讛 讘讝讛 讻讘"砖 讜讛砖转讗 讗转讬 砖驻讬专 讚讞砖讘 诇讛 专讘 注诪专诐 讘讛讚讬 讛谞讱 讚讛诇讻讛 讻讘"砖 讜注"砖 讘驻' 讛转讻诇转 讘驻讬' 专砖"讬 讚驻讬专砖 砖诐 讘转专讬 诇讬砖谞讗 讛讗 讚拽讗诪专 专讘讬 讗"讻 诪驻谞讬 诪讛 讗住专讜讛 讜讙诐 讛转讜住' 驻讬专砖讜 砖诐 讞讚 驻讬专讜砖讗 诪驻讬专砖"讬 诇驻讬' 专"转 拽爪转 讘注谞讬谉 讗讞专 诪诪讛 砖讻转讘谞讜 讜讚注 砖讘专讬砖 讬讘诪讜转 讬诇讬祝 诪讻诇讗讬诐 讘爪讬爪讬转 讚讚专砖讬谞谉 住诪讜讻讬诐 讚讚讞讬 注砖讛 讚爪讬爪讬转 诇讗讜 讚讻诇讗讬诐 讬诇驻讬谞谉 诪讬谞讬讛 诇讻诇 讛转讜专讛 讚讚讞讬 注砖讛 讗转 诇讗 转注砖讛 讜讗"讻 诇驻讬' 专砖"讬 讚驻讬专砖 讚讘"砖 诇讗 讚专砖讬 住诪讜讻讬谉 诇讬转 诇讛讜 讙"讻 讘讻诇 讛转讜专讛 讚注砖讛 讚讞讬 讗转 诇讗 转注砖讛 讜讝讛 讚讜讞拽 讜讚讜"拽:





讞讻诪转 砖诇诪讛

专砖"讬 讘讚"讛 讛讚诇拽转 讻讜' 讜讛诇讱 讘讗驻讬诇讛. 谞"讘 讘住"讗 讜讗讜讻诇 讘讗驻讬诇讛:





专砖"砖

讙诪专讗 讻诇 砖讬砖 诇讜 讘讛讻"住 讻讜'. 注讬讬谉 讘讘"诪 专砖"讬 讚"讛 住诪讜讱 诇砖讜诇讞谞讱 讟注诐 谞讻讜谉 诇讝讛:





讛讙讛讜转 讬注讘"抓

讙诪' 专状讟 讗讜诪专 讻诇 讻讜'. 谞"讘 专"讟 讘讚讬讚讬讛 砖注专 讜讻谉 专"注 讻讚讗讬转讗:


专砖"讬 讚"讛 讗讬讝讛讜 注砖讬专 谞"诪 诇诪讟专讞 讻讜'. 谞状讘 谞专讗讛 砖专"诇 注讚 讛讻讬 讗讜专讞 讗专注讗 讟驻讬 诇讗 砖讗"讻 讗讬谉 诇讚讘专 住讜祝 砖诇注讜诇诐 讗讬谉 讗讚诐 砖讞爪讬 转讗讜转讜 讘讬讚讜 讜讛讻转讜讘 爪讜讜讞 讗诇 转讬讙注 诇讛注砖讬专. 讜诇讬 谞专讗讛 讚谞驻拽讗 诪讬谞讛 诇讚讬谞讗 讚讛诪拽讚砖 讗转 讛讗砖讛 注"诪 砖讛讜讗 注砖讬专 讗注"讙 讚讛转诐 讘讛讗讬砖 诪拽讚砖 (诪讟:) 诇"讗 讗诇讗 讻诇 砖讘谞讬 注讬专讜 诪讻讘讚讬谉 讗讜转讜 诪驻谞讬 注砖专讜. 讛转诐 诪讬诇转讗 驻住讬拽讗 谞拽谞 讜讘驻诇讜讙转讗 诇讗 拽诪讬讬专讬 讜讛讻讗 讗讙讘 讗砖讛 诪拽讜砖讟转 诇转状讞 谞住讬讘 诇讛:





讘谉 讬讛讜讬讚注

讻旨职转执讬讘: (讗讬讻讛 讙, 讬讝) "讜址转旨执讝职谞址讞 诪执砖旨讈指诇讜止诐 谞址驻职砖讈执讬", 讗指诪址专 专址讘旨执讬 讗址讘旨指讛讜旨: 讝讜止 讛址讚职诇指拽址转 谞值专 讘旨职砖讈址讘旨指转. 谞专讗讛 诇讬 讘住"讚 讚讛转谞讗 讗诪专 讛执讚职诇执讬拽讜旨 讗侄转 讛址谞旨值专 讜诪拽砖讬诐 诇诪讛 讗诪专 讛址谞旨值专 讘讛"讗? 讜驻专砖转讬 讘住"讚 诇专诪讜讝 注诇 讛址谞旨值专 讛注诇讬讜谉 砖讘拽讚讜砖讛 诇诪注诇讛, 讜讻诪讜 砖讗诪专讜 专讘讬谞讜 讛讗专"讬 讝"诇 讘住讜讚 谞专 砖讘转 讜讝"诇 讛讚诇拽转 讛谞专 讗诪专讜 专讘讜转讬谞讜 讝"诇 讛讚诇拽转 谞专 讘砖讘转 讞讜讘讛, 讛住讜讚 讛讜讗 讻讬 砖谞讬 谞专讜转 讛诐 讘讬谞讛 讜诪诇讻讜转 讜转讻讜讬谉 诇讻讘讜转 讘' 讛谞专讜转 砖诇 住讟专讗 讗讞专讗 注讚 讻讗谉 诇砖讜谞讜. 诇驻讬 讝讛 讻讬讜谉 砖讛讚诇讬拽讛 讛讗砖讛 谞专 砖讘转 诇诪讟讛 讻讗诇讜 讛讚诇讬拽讛 谞专 砖讘拽讚讜砖讛 诇诪注诇讛, 诇讻讱 讗诪专 讛执讚职诇执讬拽讜旨 讗侄转 讛址谞旨值专 讘讛"讗 讛讬讚讬注讛 砖专讜诪讝 讘讝讛 注诇 谞专 讛注诇讬讜谉 砖讛讜讗 讘住讜讚 讛"讗 讻谞讜讚注, 讜诇讻谉 爪专讬讱 诇讻讜讬谉 讘讛住转讻诇讜转 砖谞讬 谞专讜转 讗讞转 讻谞讙讚 讛"讗 专讗砖谞讛 砖讘砖诐 讜讗讞转 讻谞讙讚 讛"讗 讗讞专讜谞讛. 讜讛谞讛 讗讜转讬讜转 讛址谞旨值专 讘诪讬诇讜讗诐 讻讝讛 讛"讬 谞讜"谉 专讬"砖 [376] 注讜诇讛 讛诪讬诇讜讬 诪住驻专 砖讈指诇讜止诐 [376] 讘讚拽讚讜拽, 讜诇讻谉 讚专讬砖 讻讗谉 讜址转旨执讝职谞址讞 诪执砖旨讈指诇讜止诐 讝讜止 讛址讚职诇指拽址转 谞值专 讘旨职砖讈址讘旨指转. 讙诐 谞专讗讛 诇讬 讘住"讚 诪住驻专 谞旨值专 [250] 讜诪住驻专 讗植驻值讬诇指讛 [116] 注讜诇讛 诪住驻专 砖讈指诇讜止诐 [376], 专诪讝 讗诐 讬砖 谞专 讘讗驻诇讛 讬砖 砖诇讜诐, 讜讗诐 讬讞住专 讛谞专 讬砖讗专 讗驻讬诇讛, 砖讗诐 讬讞住专 诪住驻专 谞旨值专 [250] 诪谉 砖讈指诇讜止诐 [376] 讬砖讗专 诪住驻专 讗植驻值讬诇指讛 [116].



"谞指砖讈执讬转执讬 讟讜止讘指讛", 讗指诪址专 专址讘旨执讬 讬执专职诪职讬指讛: 讝讜止 讘旨值讬转 讛址诪旨侄专职讞指抓. 谞专讗讛 诇讬 讘住"讚 注诇 驻讬 诪"砖 讘住讬讚讜专 专讘讬谞讜 讛专砖"砖 讝"诇 讘讻讜谞讜转 讛专讞讬爪讛 砖爪专讬讱 诇讻讜讬谉 讘砖诐 讗讛讬讛 讚讬讜讚讬"谉 讜讘砖诐 讗讛讬"讛 讚讛讛讬"谉 讜讙诐 爪专讬讱 诇讻讜讬谉 讘砖诐 砖讚"讬 讬注讜讬谉 砖诐. 讜讛谞讛 砖诐 讗讛讬讛 讚讬讜讚讬"谉 讜讚讛讛讬"谉 讛诐 注砖专讬诐 讗讜转讬讜转 讜注诐 砖讚"讬 讛诐 讻"讙 讻诪谞讬谉 讟讜止讘指讛 [22], 诇讝"讗 谞指砖讈执讬转执讬 讟讜止讘指讛 讝讜止 专职讞执讬爪指讛. 讜诪"砖 专址讘旨执讬 讬讜止讞指谞指谉 讗指诪址专: 讝讜止 专职讞执讬爪址转 讬指讚址讬执诐 讜职专址讙职诇址讬执诐 讘旨职讞址诪旨执讬谉, 谞专讗讛 诇讬 讘住"讚 诪"砖 专讘讬谞讜 讝"诇 (讘砖注专 讛讻讜谞讜转 讚祝 住讘) 讚讛专讞讬爪讛 讘讞诪讬谉 专讜诪讝转 诇砖诇讛讘转 讛讬讜爪讗讛 诪砖诐 讬"讛 注讬讬谉 砖诐. 讜讘讝讛 诪讜讘谉 专诪讝 谞指砖讈执讬转执讬 讟讜止讘指讛 注诇 专讞讬爪讛 讘旨职讞址诪旨执讬谉 砖讛讬讗 专讜诪讝转 诇砖诇讛讘转 讛讬讜爪讗转 诪砖诐 讬"讛 砖诪住驻专讜 讟"讜, 讜讝讛讜 讟讜止讘指讛 讚讛讬讬谞讜 讟"讜 讘讛:



讝讜止 诪执讟旨指讛 诪只爪旨址注址转, 讜职讗执砖讈指讛 诪职拽只砖旨讈侄讟侄转 诇职转址诇职诪执讬讚值讬 讞植讻指诪执讬诐. 拽砖讗 讜讻讬 讘讙诇讜转 诇讗 讛讬讛 诇讛诐 诪执讟旨指讛 诪只爪旨址注址转, 讜讛诇讗 讗驻讬诇讜 注谞讬 讙诐 讻谉 讬砖谉 注诇 诪执讟旨指讛 诪只爪旨址注址转 讜诇讗 讬砖谉 注诇 讛拽专拽注? 讜注讜讚 讜讻讬 转诇诪讬讚 讞讻诐 讘诇讘讚 讬砖 诇讛诐 谞砖讬诐 诪拽讜砖讟讜转? 讜谞专讗讛 诇讬 诪执讟旨指讛 诪只爪旨址注址转 拽讗讬 注诇 转砖诪讬砖 讛诪讟讛 讜诇砖讜谉 谞拽讬讛 谞拽讬讟, 讜讬讚讜注 讚注讜谞讛 砖诇 转诇诪讬讚 讞讻诐 诪诇讬诇 砖讘转 诇诇讬诇 砖讘转 讘诇讘讚, 讜诇讻谉 讙诐 讛谞砖讬诐 砖诇讛诐 诪转拽砖讟讜转 讘诇讬诇 砖讘转 讘诇讘讚 砖讛讜讗 讝诪谉 注讜谞讛 砖诇讛诐, 讜谞诪爪讗 诇驻讬 讝讛 讬砖 转注谞讜讙 诇转诇诪讬讚 讞讻诐 讘转砖诪讬砖 讛诪讟讛 讜讘拽砖讜讟 讗砖转讜 讬讜转专 诪砖讗专 讛诪讜谉 讛注诐 讛专讙讬诇讬诐 讘转砖诪讬砖 讜讘拽砖讜讟讬诐 转诪讬讚, 讻讬 讻诇 讛谞讗讛 讛讘讗讛 诇讗讚诐 诇驻专拽讬诐 讬讛讬讛 诇讜 讘讛 注讜谞讙 讙讚讜诇 诪讗讚 诪讛谞讗讛 砖讛讬讗 转诪讬讚讬转 讚讚砖 讘讛, 讜讻诪讜 砖讗诪专讜 专讘讜转讬谞讜 讝"诇 砖讛讗砖讛 注诇 讬讚讬 砖诪讬专转 讛谞讚讛 转讛讬讛 讞讘讬讘讛 注诇 讘注诇讛 讬讜转专, 讜诇讝讛 注讜谞讙 讝讛 砖讬砖 诇转诇诪讬讚 讞讻诐 讛谉 诪转砖诪讬砖 讛诪讟讛 讛谉 诪拽砖讜讟 谞砖讬讛诐 诪砖讘讞讜 讘砖诐 讟讜止讘指讛, 诪驻谞讬 砖诪讙讬注 诇讛诐 诪讝讛 注讜谞讙 专讘 诇讛讬讜转讜 讗爪诇诐 诇驻专拽讬诐 诪讛 砖讗讬谉 讻谉 讗爪诇 讛诪讜谉 讛注诐, 讜注诇 讻谉 诪拽讜谞谉 注诇 讞住专讜谉 注讜谞讙 砖讘转 讜讗讜诪专讜 '诇转诇诪讬讚 讞讻诐' 拽讗讬 讗转专讜讜讬讬讛讜, 讜诪"砖 诪执讟旨指讛 谞指讗指讛 讜职讻值诇执讬诐 谞指讗执讬诐 砖讈侄注指诇侄讬讛指, 讙诐 讝讛 拽讗讬 注诇 讛砖讘转 砖讛讬讛 讚专讻讛 诇讻讘讚 讛砖讘转 讘讻讱.



讗值讬讝侄讛讜旨 注指砖讈执讬专? 讻旨指诇 砖讈侄讬旨值砖讈 诇讜止 谞址讞址转 专讜旨讞址 讘旨职注指砖讈职专讜止. 驻讬专砖 专砖"讬 讝"诇 砖诪讞 讘讞诇拽讜 讗诐 诪注讟 讜讗诐 讛专讘讛. 讜讬砖 诇讛拽砖讜转 诇驻讬 讝讛 讚讘专讬诐 讗诇讜 讛谉 讛谉 讚讘专讬 讘谉 讝讜诪讗 讘诪转谞讬转讬谉 讚讗讘讜转 (讚, 讗), 讘侄旨谉 讝讜止诪指讗 讗讜止诪值专, 讗值讬讝侄讛讜旨 注指砖执讈讬专? 讛址砖指旨讉诪值讞址 讘职旨讞侄诇职拽讜止 讜诪讛 讞讬讚砖 专讘讬 诪讗讬专 讘讝讛? 讜注讜讚 诇诪讛 谞拽讬讟 诇砖讜谉 讝讛 诇讬诪讗 讘驻讬专讜砖 讛址砖指旨讉诪值讞址 讘职旨讞侄诇职拽讜止? 讜谞专讗讛 诇讬 讘住"讚 讚诇砖讜谉 谞址讞址转 专讜旨讞址 讬讗诪专 注诇 讛谞讗讛 讜转注谞讜讙 驻谞讬诪讬 讛谞讻谞住讬诐 转讜讱 讛讙讜祝, 讗讘诇 讛谞讗讛 讜转注谞讜讙 讞讬爪讜谞讬 讗讬谉 讝讛 诪转讜讗专 讘砖诐 谞址讞址转 专讜旨讞址, 讜讛谞讛 讬砖 讗讚诐 注砖讬专 砖讛注讜砖专 砖诇讜 讙讜专诐 诇讜 讟专讞讛 讜讬讙讬注讛 讛专讘讛, 砖诪专讘讛 讘注住拽讬诐 讙讚讜诇讬诐 讜讛讻诇 注讜砖讛 讘讬讚讜 讜讟讜专讞 讘讛诐 讘讬诪讬诐 讜讘诇讬诇讜转, 讗讬谉 讝讛 谞讞砖讘 注砖讬专 讗诇讗 讝讛 注讘讚 谞专爪注 诇诪诪讜谞讜, 砖讛讜讗 诪砖专转 诇诪诪讜谞讜 讬诪讬诐 讜诇讬诇讜转, 讜讗祝 注诇 驻讬 砖专讜讗讛 砖讬砖 诇讜 讛谞讗讛 诪讬讙讬注讛 讝讜 砖诪转专讘讛 诪诪讜谞讜 讘讻讱, 讗讬谉 讝讜 讛谞讗讛 讛谞讻谞住转 诇转讜讱 驻谞讬诪讬讜转 讛讙讜祝 讗砖专 谞拽专讗转 谞讞转 专讜讞 讗诇讗 讛讬讗 讛谞讗讛 讞讬爪讜谞讬转. 讗讘诇 讗讚诐 注砖讬专 砖讗讬谞讜 诪注诪讬住 注诇 注爪诪讜 注讘讜讚转 诪砖讗 讛注住拽 砖诇 讛诪住讞专, 讗诇讗 讬砖 诇讜 诪砖专转讬诐 砖讻讬专讬诐 讗爪诇讜 砖讛诐 谞讜砖讗讬诐 注讜诇 讛诪砖讗 砖诇讜 讘讻诇 讚讘专, 讜讛讜讗 讘注诇 讛诪诪讜谉 讬讜砖讘 讘诪谞讜讞讛 转诪讬讚 讜专讜讗讛 讛注住拽 讘诇讘讚 讛谞讛 讝讛 谞讞砖讘 注指砖讈执讬专 砖讈侄讬旨值砖讈 诇讜止 谞址讞址转 专讜旨讞址 讘旨职注指砖讈职专讜止, 讻讬 讛谞讗转讜 讛讬讗 讛谞讗讛 驻谞讬诪讬转 讜讻诪讜 砖讗诪专 讛讻转讜讘 (拽讛诇转 讛' 讬') 讘执旨专职讘讜止转 讛址讟旨讜止讘指讛 专址讘旨讜旨 讗讜止讻职诇侄讬讛指, 讛诐 讛诪砖专转讬诐 讛诪转注住拽讬诐 讜诇讜拽讞讬诐 驻专住 诪谉 讛讟讜讘讛 讛讛讬讗, 讜旨诪址讛 讻执旨砖职讈专讜止谉 诇执讘职注指诇侄讬讛指 讻执旨讬 讗执诐 专职讗讜旨转 注值讬谞指讬讜, 专"诇 讗讬诪转讬 讬砖 讬转专讜谉 诇讘注诇讬讛, 讝讛 讗讜转讜 砖讗讬谞讜 注讜住拽 讜讬讙讬注 讘讛 讗诇讗 讚讜拽讗 讬砖 诇讜 专讗讜转 注讬谞讬讜 讘讛 讗讘诇 注住拽 讜讬讙讬注转 讬讚讬诐 讜专讙诇讬诐 讗讬谉 诇讜 讘讛. 讜讘讗讜驻谉 讗讞专 谞专讗讛 诇讬 讘住"讚 讗讜诪专讜 砖讈侄讬旨值砖讈 诇讜止 谞址讞址转 专讜旨讞址 讘旨职注指砖讈职专讜止, 讜讛讬讬谞讜 谞址讞址转 诇砖讜谉 讛砖驻诇讛 讻诪讜 (诪诇讗讻讬 讘, 讛) 讜旨诪执驻职旨谞值讬 砖职讈诪执讬 谞执讞址转 讛讜旨讗, 专爪讜谞讜 诇讜诪专 砖讗讬谞讜 诪转讙讗讛 讘注讜砖专讜 砖讗讝 注砖专讜 诪转拽讬讬诐 讗爪诇讜, 讗讘诇 诪讬 砖讬砖 诇讜 讙讘讛讜转 专讜讞讗 讘注讜砖专讜 讛专讬 讝讛 驻讜专讞 诪讬讚讜 讜讻诇 讛注讜诪讚 诇讛谞讟诇 讻谞讟讜诇 讚诪讬. 讗讜 讬讜讘谉 讘住"讚 注诇 讚专讱 讻指诇 讛址诪职讘址讟值旨诇 讗侄转 讛址转旨讜止专指讛 诪值注砖侄讈专, 住讜止驻讜止 诇职讘址讟职旨诇指讛旨 诪值注止谞执讬 (讗讘讜转 讚, 讟), 砖讬注谞讬 讜诇讗 讬砖讗专 讘讬讚讜 讻诇讜诐 诇讗 讝讛 讜诇讗 讝讛, 讜讬讚讜注 讻讬 注住拽 讛转讜专讛 讛讜讗 转讬拽讜谉 讛专讜讞, 讜讝"砖 讻旨指诇 砖讈侄讬旨值砖讈 诇讜止 谞址讞址转 专讜旨讞址 讘旨职注指砖讈职专讜止 砖讙诐 讘注讜砖专讜 讗讬谞讜 诪讘讟诇 拽讘讬注讜转 讛转讜专讛 砖讚专讻讜 诇拽讘讜注! 讜讘讝讛 讬转讜专抓 讘住"讚 讚拽讚讜拽 讗讞专 讗讬讱 诪拽讚讬诐 讚讘专讬 专"诪 诇讚讘专讬 专"讟 讜讚讘专讬 专讘讬 注拽讬讘讗 砖讛讬讛 专讘讜 砖诇 专讘讬 诪讗讬专, 讜讘讝讛 谞讬讞讗 讻讬 专址讘旨执讬 诪值讗执讬专 诪讚讘专 讘注谞讬谉 讞诇拽 讛专讜讞谞讬, 讜职专址讘旨执讬 讟址专职驻讜止谉 讜职专址讘旨执讬 注植拽执讬讘指讗 诪讚讘专讬诐 讘讞诇拽 讛讙砖诪讬.



专址讘旨执讬 讟址专职驻讜止谉 讗讜止诪值专: 讻旨指诇 砖讈侄讬旨值砖讈 诇讜止 诪值讗指讛 讻旨职专指诪执讬诐, 讜旨诪值讗指讛 砖讉指讚讜止转, 讜旨诪值讗指讛 注植讘指讚执讬诐 砖讈侄注讜止讘职讚执讬谉 讘旨指讛侄谉. 讬砖 诇讛拽砖讜转 诪讗讛 注讘讚讬诐 诇诪讗讛 讻专诪讬诐 讜诪讗讛 砖讚讜转 诇讗 讬住驻讬拽讜? 讜讗驻讬诇讜 讗诐 谞驻专砖 诪讗讛 注讘讚讬诐 诇讻专诪讬诐, 讜诪讗讛 注讘讚讬诐 诇砖讚讜转, 讙诐 讻谉 诇讗 讬住驻讬拽 注讘讚 诇讻专诐 讗讞讚? 讜谞专讗讛 诇讬 讘住"讚 讻讬 讗诇讜 讛诪讗讛 注讘讚讬诐 诇讗讜 讘砖讘讬诇 注讘讜讚转 讛拽专拽注 讻讬 讜讚讗讬 讬砖 诇讻诇 讻专诐 讘谞讬 讗讚诐 注讜住拽讬诐 讘注讘讜讚转讜 讻驻讬 诪讛 砖爪专讬讱 诇讜 讜讻谉 诇砖讚讜转 谞诪讬, 讗讱 讗诇讜 诪讗讛 注讘讚讬诐 诪砖讙讬讞讬诐 讗砖专 注讜诪讚讬诐 诇驻拽讞 注诇 注住拽 讛讻专诐 讜讛砖讚讛, 讬注谉 砖讗诐 讬砖 诇讝讛 诪讗讛 讻专诪讬诐 讜诪讗讛 砖讚讜转 砖爪专讬讱 讛讜讗 讘注爪诪讜 诇讛砖讙讬讞 注诇讬讛诐 讗讬谉 讝讛 注砖讬专 讗诇讗 注侄讘侄讚 谞执专职爪指注, 讻讬 诇讗 讬砖拽讜讟 讜诇讗 讬谞讜讞 讻诇 讬诪讬讜 诇驻拽讞 注诇 诪拽讜诪讜转 讛专讘讬诐 讛讗诇讛, 诇讻讱 讗诪专 砖讈侄讬旨值砖讈 诇讜止 诪值讗指讛 注植讘指讚执讬诐 砖讛诐 诪砖讙讬讞讬诐 注诇讬讛诐 讜讛讜讗 讬讜砖讘 讘讘讬转讜 讘诪谞讜讞讛. 讜诪"砖 砖讈侄注讜止讘职讚执讬诐 讘旨指讛侄诐 专"诇 讬讛讬讜 注讘讚讬诐 谞讗诪谞讬诐, 砖讗祝 注诇 驻讬 砖讛诐 驻拽讬讚讬诐 讜诪诪讜谞讬诐 讗讬谉 诪转谞讛讙讬诐 讘砖专专讛 讗诇讗 讛诐 注爪诪诐 谞讜转谞讬诐 讬讚 注诐 讛注讜住拽讬诐, 砖注讜砖讬诐 讙诐 讛诐 注讘讜讚讛 注诐 讛驻讜注诇讬诐 讜讛讗专讬住讬诐 诇注转 讛爪讜专讱. 讗诪谞诐 注讚讬讬谉 讛诪讗诪专 讛讝讛 注讜诪讚 诪拽讜砖讛 诇驻谞讬谞讜, 诪讛 讟注诐 讬砖 讘诪住驻专 讛诪讗讜转 讚谞拽讬讟 专址讘旨执讬 讟址专职驻讜止谉 讘砖诇砖讛 讞诇讜拽讜转 讗诇讜 诇讗 讞住专 讜诇讗 讬转专? 讜谞专讗讛 诇讬 讘住"讚 注诇 驻讬 诪"砖 讘住"讚 诇注讬诇 砖讛讘专讻讛 砖诇 讛拽专拽注 讗砖专 诪砖转诇砖诇转 诪诇诪注诇讛 讛讬讗 讘住讜讚 诪讗讛, 讚讻转讬讘 (讘专讗砖讬转 讻讜, 讬讘) 讜址讬执旨讝职专址注 讬执爪职讞指拽 讘指旨讗指专侄抓 讛址讛执讜讗 讜址讬执旨诪职爪指讗 讘址旨砖指旨讈谞指讛 讛址讛执讜讗 诪值讗指讛 砖职讈注指专执讬诐 讜址讬职讘指专植讻值讛讜旨 讛殖', 讜驻专砖转讬 讛讟注诐 讻讬 讛讘专讻讛 谞诪砖讻转 诪砖诐 讛讜讬讛 讚诪诇讜讬 注"讘 砖讛讜讗 注砖专讛 讗讜转讬讜转, 讜砖诇讬诪讜转 讛讘专讻讛 讛讬讗 诪谉 注砖专讛 砖诪讜转 讘住讜讚 讬' 住驻讬专讜转, 讜讗诐 讻谉 注砖专讛 砖诪讜转 注"讘 讛诐 诪讗讛 讗讜转讬讜转, 讜讻诇 讝讛 诪谉 讛讗爪讬诇讜转. 讜讻谉 注讜讚 讛讘专讻讛 诪谉 讛讘专讬讗讛 砖砖诐 讛讜讗 砖诐 讛讜讬"讛 讘诪讬诇讜讬 住"讙 砖讛讜讗 注砖专讛 讗讜转讬讜转 讜注砖专讛 讛讜讬讜转 讚住"讙 讬砖 讘讛诐 诪讗讛 讗讜转讬讜转. 讜讻谉 注讜讚 讛讘专讻讛 诪谉 讛讬爪讬专讛 砖砖诐 讛讜讬"讛 讘诪讬诇讜讬 诪"讛 砖讛讜讗 注砖专讛 讗讜转讬讜转 讜注砖专 讛讜讬讜"转 讚诪"讛 讬砖 讘讛诐 诪讗讛 讗讜转讬讜转, 讜讗诇讜 讛砖诇砖讛 讛诐 讻诇诇讜转 砖诐 讛讜讬"讛 砖讛讜讗 注讬拽专讜 讗讜转讬讜转 讬讛"讜 讻讬讚讜注. 讜诇讝讛 讗讜诪专 讜址讬执旨诪职爪指讗 诪值讗指讛 砖职讈注指专执讬诐 讜址讬职讘指专植讻值讛讜旨 讛殖', 讚讬讬拽讗 讜诇讻谉 讻谞讙讚 讙' 讛诪砖讻讜转 砖诇 讛讘专讻讛 诪谉 讙' 注讜诇诪讜转 讛谞讝' 砖讛诐 住讜讚 讬讛"讜 砖讘砖诐, 砖讻诇 讘专讻讛 讛讬讗 讘讗讛 诪住讜讚 诪讗讛 讗讜转讬讜转 谞拽讬讟 专讘讬 讟专驻讜谉 诪值讗指讛 讻旨职专指诪执讬诐 讜旨诪值讗指讛 砖讉指讚讜止转 讜旨诪值讗指讛 注植讘指讚执讬诐, 讜讛讬讬谞讜 诇讜诪专 讬砖 注讜砖专 讘讗 诪驻讗转 讛诪讝诇 讜讗讬谉 讝讛 注讜砖专 讗诪讬转讬 砖讬讛讬讛 讘讜 爪讚讬拽, 讗讘诇 注讜砖专 讛讗诪讬转讬 讛讜讗 讗砖专 讘讗 诪谉 讛讘专讻讛 讛诪砖转诇砖诇转 诪诇诪注诇讛 砖讛讬讗 讘住讜讚 '诪值讗指讛 讜旨诪值讗指讛 讜旨诪值讗指讛' 砖注诇 讝讛 谞讗诪专 (诪砖诇讬 讬, 讻讘) 讘执旨专职讻址旨转 讛殖' 讛执讬讗 转址注植砖执讈讬专, 讘执旨专职讻址旨转 讛殖' 讚讬讬拽讗, 讜讘讝讛 诇讗 讬讜住祝 注爪讘 砖诇讗 讬讞讟讗 诪讻讞 注砖专讜 讜诇讗 转砖诇讜讟 讘讜 讛住讟专讗 讗讞专讗 讛谞拽专讗转 注指爪值讘.



讻旨指诇 砖讈侄讬旨值砖讈 诇讜止 讗执砖旨讈指讛 谞指讗侄讛 讘旨职诪址注植砖讉侄讬讛指. 讬砖 诇讛拽砖讜转 讗诐 专爪讜谞讜 诇讜诪专 注诇 诪注砖讬诐 讟讜讘讬诐 诪讛 砖讬讬讻讜转 讬砖 讘讝讛 诇注讜砖专 讘注诇讛, 讜讗诐 讘砖讘讬诇 砖讗诪专讜 (讘讘讗 诪爪讬注讗 谞讟.) 讗值讬谉 讛址讘旨职专指讻指讛 诪职爪讜旨讬指讛 讘旨职转讜止讱职 讘旨值讬转讜止 砖讈侄诇 讗指讚指诐 讗侄诇旨指讗 讘旨址注植讘讜旨专 讗执砖讈职转旨讜止 讜住讘讬专讗 诇讬讛 讚讝讛 讚讜拽讗 讘讗砖讛 爪讚拽转, 讗诐 讻谉 讬讗诪专 诪执讬 砖讈侄讬旨侄砖讈 诇讜止 讗执砖旨讈指讛 爪址讚旨侄拽侄转? 讜讗诐 谞驻专砖 讻讜谞转讜 谞讗讛 讘诪注砖讬诐 讙砖诪讬讬诐 砖讛讬讗 讘注诇转 诪诇讗讻讛, 讛谞讛 诪谉 诪诇讗讻讛 砖诇 讗砖讛 诇讗 讬讗住讜祝 注讜砖专 讗诇讗 专拽 讗驻砖专 砖讬讛讬讛 诇讜 讛专讜讜讞讛 讘驻专谞住转 讛讘讬转? 讜注讜讚 诇讗 砖讬讬讱 诇讜诪专 注诇 讝讛 诇砖讜谉 谞指讗侄讛! 讜谞专讗讛 诇讬 讘住"讚 讚讜讚讗讬 诇砖讜谉 '谞指讗侄讛' 诇讗 砖讬讬讱 讗诇讗 注诇 谞讜讬 讛讙讜祝 讛讘讗 诪谞拽讬讜转 讛讙讜祝 讜谞拽讬讬转 讛诪诇讘讜砖讬诐 讜讬讜驻讬讬谉, 砖讘讻诇 讗诇讛 讬讛讬讛 讛讙讜祝 谞讗讛. 讗讱 讬砖 讗砖讛 砖讛讬讗 讝专讬讝讛 讜谞讝讛专转 讘谞拽讬讜谉 讙讜驻讛 讜讘讙讚讬讛 讜讘讝讛 转讛讬讛 谞讗讛 讘注讬谞讬 讘注诇讛, 讻讬 注讬拽专 讛谞讜讬 砖诇 讛讙讜祝 讘讗 诪讝讛, 砖讗诐 讙讜驻讛 讬驻讛 讘诪专讗讛讜 讘诇讜讘谉 讜讗讜讚诐 讜讛讜讗 诪诇讜讻诇讱 讜诪讟讜谞祝 讜讘讙讚讬讛 诪讟讜谞驻讬诐 讜诪讝讜讛诪讬诐 讗讬谉 讘讝讛 砖讜诐 谞讜讬 砖讬诇讱 讬讜驻讬 讛讙讜祝 诇讗讬讘讜讚, 讜注讬拽专 谞讜讬 讛讙讜祝 讬讘讗 诪谞拽讬讜转 讛讙讜祝 讜谞拽讬讜转 讛讘讙讚讬诐 讜讛拽砖讜讟 砖注讜砖讛 诇讙讜驻讛, 讜讗砖讛 讝讜 讛讬讗 谞讗讛 讘注讬谞讬 讘注诇讛 讜转诪爪讗 讞谉 讘注讬谞讬讜. 讗讱 讞谉 讝讜 讛讗砖讛 讘注讬谞讬 讘注诇讛 讛讜讗 讗诇讬讛 讜拽讜抓 讘讛, 讻讬 讝讗转 讗讬谞讛 注讜住拽转 讘爪专讻讬 讛讘讬转 讻诇诇 讜讛讬讗 讬讜砖讘转 转诪讬讚 讻诪讜 讻诇讛 转讜讱 讞讚专讛 讻讚讬 砖诇讗 讬讛讬讛 讘讛 砖讜诐 诇讬讻诇讜讱 讜讟讬谞讜祝 诪爪讚 注住拽 讛讘讬转, 讜讘讜讚讗讬 讚讘专 讝讛 讬拽砖讛 诪讗讚 诇讘注诇讛 讻讬 爪专讻讬 讛讘讬转 谞注砖讬诐 讘讬讚 讛诪砖专转讬诐 讜讗讬谉 诇讜 谞讞转 专讜讞 讘讻讱, 讻讬 讻诪讛 谞讝拽讬谉 讜拽诇诇讜转 讬讙讬注 诇讜 诪讝讛. 讜讬砖 讗砖讛 砖讛讬讗 谞讜砖讗转 注诇 砖讻诪讛 注讜诇 讛讘讬转 讜讻诇 爪专讻讬 讛讘讬转 谞注砖讬诐 注诇 讬讚讛 讜讘讛砖讙讞转讛, 讜讘讝讛 转诪爪讗 讞谉 讘注讬谞讬 讘注诇讛 砖讬砖 诇讜 谞讞转 专讜讞 诪诪注砖讬讛 讻讬 注诇 讬讚讬 讻讱 诪诪讜谞讜 诪砖讜诪专 讛讬讟讘 讜讻诇 爪专讻讬 讘讬转讜 谞注砖讬诐 讻专爪讜谞讜, 讗讱 讝讛 讛谞讞转 专讜讞 砖讬砖 诇讜 诪诪注砖讬讛 讛讜讗 讗诇讬讛 讜拽讜抓 讘讛, 讻讬 诇讗 转诪爪讗 讞谉 讘注讬谞讬讜 诪爪讚 讛讬讜驻讬 砖诇讗 转讛讬讛 谞讗讛 讘注讬谞讬讜, 讻讬 讝讜 转诪讬讚 诪讟讜谞驻转 讜诪诇讜讻诇讻转 讘注住拽 讛转讘砖讬诇 讜砖讗专 爪专讻讬 讛讘讬转 讻诪讜 讛诪砖专转讬诐 讗砖专 讬砖专转讜 讘讘讬转 讜讗讬谉 讝讗转 谞讗讛 讘注讬谞讬 讘注诇讛. 讗诪谞诐 讬砖 讗砖讛 砖讛讬讗 注讜住拽转 讘爪专讻讬 讛讘讬转 讜讻诇 讚讘专 谞注砖讛 讘讬讚讛 讗讘诇 讗讬谞讛 注讜住拽转 讘驻谞讬 讘注诇讛, 讗诇讗 讻诇 讬讜诐 讗讞专 砖讬爪讗 讘注诇讛 诇砖讜拽 讘讘讜拽专 转讞诇祝 讘讙讚讬讛 讜转诇讘砖 讘讙讚讬诐 砖诇 砖讬专讜转 讜转注住讜拽 讘爪专讻讬 讛讘讬转 讘转讘砖讬诇讬谉 讜讻讬讜爪讗 注讚 砖转讙诪讜专 讻诇 讚讘专 讛爪专讻讬诐 讚讘专 讬讜诐 讘讬讜诪讜, 讜砖注讛 讗讞转 拽讜讚诐 砖讬讘讜讗 讘注诇讛 讘住讜祝 讬讜诐 转专讞抓 讜转讬驻讛 讙讜驻讛 讜转讞转 讘讙讚讬讛 讜转诇讘砖 讘讙讚讬诐 谞拽讬诐 讜讬驻讬诐 讜转砖讘 讻讻诇讛 讘讝诪谉 讞讜驻转讛, 讜讻砖讬讘讗 讘注诇讛 诪谉 讛砖讜拽 转诪爪讗 讞谉 讘注讬谞讬讜 讻讬 专讜讗讛 讗讜转讛 谞讗讛 诪讗讚 讘讙讜驻讛 讜讘讙讚讬讛 讜转讻砖讬讟讬讛, 讜讙诐 讬诪爪讗 拽讜专转 专讜讞 诪爪讚 爪专讻讬 讛讘讬转 讻讬 讬专讗讛 讛讻诇 诪转讜拽谉 讜诪住讜讚专 讜谞注砖讛 讬驻讛 讻专爪讜谞讜, 讜讗讬砖 讻讝讛 砖讬砖 诇讜 讗砖讛 讻讝讜 讜讚讗讬 讛讜讗 注砖讬专! 讜诇讝讛 讗诪专 讻旨指诇 砖讈侄讬旨值砖讈 诇讜止 讗执砖旨讈指讛 谞指讗侄讛 讘谞拽讬讜转 讙讜驻讛 讜讘讙讚讬讛 讜转讻砖讬讟讬讛 讜讗讬谉 讛谞讜讬 讛讝讛 讘讗 诇讛 诪爪讚 讛讘讟诇讛, 讗诇讗 讛谞讜讬 讛讝讛 讘讗 诇讛 讙诐 砖讛讬讗 注讜住拽转 讘诪注砖讬讛 讛砖讬讬讻讬诐 诇讛 讘爪专讻讬 讛讘讬转, 谞诪爪讗 讝讛 讬砖 诇讜 谞讞转 专讜讞 讘转专转讬 讛谉 诪爪讚 谞讗讜转 讬驻讬讛 讛谉 诪爪讚 诪注砖讛 讬讚讬讛 讘诪诇讗讻转 讛讘讬转 转专转讬 诇讟讬讘讜转讗.



专址讘旨执讬 讬讜止住值讬 讗讜止诪值专: 讻旨指诇 砖讈侄讬旨值砖讈 诇讜止 讘旨值讬转志讛址讻旨执住旨值讗 住指诪讜旨讱职 诇职砖讈只诇职讞指谞讜止. 拽砖讗 讛诇讛 讚讘专 讝讛 谞讜讙注 诇讘专讬讗讜转 讛讙讜祝 讜讗讬谞讜 砖讬讬讱 诇注讜砖专? 讜谞专讗讛 诇讬 讘住"讚 讻讬 讜讚讗讬 讛谞讗转 讛注讜砖专 转诇讜讬讛 讘讘专讬讗讜转 讛讙讜祝, 砖讗诐 讬转注砖专 讛讗讚诐 讜讬专讘讛 诪诪讜谞讜 讗爪诇讜 讗讬讱 讬讛谞讛 诪诪谞讜 讛讗讻诇 讬讗讻诇 讛讝讛讜讘讬诐 讜讬讜专讬讚诐 诇转讜讱 讘讟谞讜?! 讗讱 讛谞讗转讜 诪注讜砖专讜 讻讬 诪讞诪转 砖讛讜讗 注砖讬专 住驻拽 讘讬讚讜 诇讗讻讜诇 诪讗讻诇讬诐 讟讜讘讬诐 讜讬拽专讬诐 讜转讘砖讬诇讬诐 讞砖讜讘讬诐 讜讬驻讬诐 讜讬砖转讛 诪砖拽讬诐 讞砖讜讘讬谉 讜讟讜讘讬诐 讜讘讝讛 讬转注谞讙 讘讗讻讬诇讛 讜砖转讬讛 讛专讘讛. 讗诪谞诐 讬讚讜注 砖讗诐 讗讬谉 讛拽讬讘讛 讞讝拽讛 讜讘专讬讗讛 诇讗 转讜讻诇 诇拽讘诇 诪讬谞讬 诪讗讻诇 讜诪砖拽讛 讛专讘讛 讜讻诇 砖讻谉 讚讘专 砖诪谉 讜讟讜讘, 讜讗诐 转讛讬讛 讙诐 讻谉 诪拽讜诇拽诇转 诪讜讻专讞 砖讬拽讬讗 讛讗讚诐 讻诇 诪讛 砖讬讗讻诇 讜讬砖转讛, 讜讗诐 讻谉 讝讛 讗讬谞讜 谞讛谞讛 诪砖讜诐 诪讗讻诇 讜诪砖拽讛, 讜讬讚讜注 讻讬 讘专讬讗讜转 讛拽讬讘讛 讜讞讝讜拽讛 转诇讜讬 讘谞拽讬讜转 砖诇讛, 砖讗诐 讻讞 讛讚讜讞讛 砖讘讗讚诐 讞诇讜砖 讜讗讬谞讜 讚讜讞讛 讻专讗讜讬 讗讝 讬讜爪讬讗 诪谉 讛讝讘诇 拽诪注讛 讜讬砖讗专 专讜讘讜 砖诇 讝讘诇 讘讘讟谉, 讜注讻讘转讜 讜砖讛讬讬转讜 讘讘讟谉 注讜砖讛 拽诇拽讜诇 讛专讘讛 讜诪讜诇讬讚 讞诇讗讬诐 讘讙讜驻讜, 讜诪住转诇拽 诪诪谞讜 转讗讜转 讛诪讗讻诇 讜讛诪砖拽讛 讜讻诇 诪讛 砖讬讗讻诇 讬讛讬讛 讘讚讜讞拽, 讜讗诐 讬讙讚诇 讛拽诇拽讜诇 讘驻谞讬诐 讬讜转专 讗讝 诇讗 转拽讘诇 讛拽讬讘讛 讗转 讛诪讗讻诇 讜诪讜讻专讞 诇讛拽讬讗讜 讻讬 诇讗 讬转注讻诇 讘拽专讘讛, 讜讛讗 讜讚讗讬 讝讛 讞讬讬讜 讗讬谞诐 讞讬讬诐, 讜诪讛 讛谞讗讛 讬砖 诇讜 诪注讜砖专讜? 讗讚专讘讛 讬讛讬讛 诇讜 诇诪讜专转 专讜讞 讜诇讚讗讘讜谉 谞驻砖!
诪注砖讛 讘注砖讬专 讗讞讚 砖讛讬讛 讘讬转讜 诪诇讗 讻诇 讟讜讘, 讜注讜专讻讬诐 注诇 砖讜诇讞谞讜 诇驻谞讬讜 讜诇驻谞讬 讗砖转讜 讜讘谞讬讜 讘讻诇 住注讜讚讛 注砖专讬诐 诪讬谞讬 转讘砖讬诇 讬驻讬诐 讜讟讜讘讬诐 讜注专讘讬诐 诪讗讚 讜注讜讚 讻诪讛 诪讬谞讬 驻讬专讜转 讜诪讬谞讬 诪砖拽讬谉. 讗讱 讛注砖讬专 注爪诪讜 讛讬转讛 拽讬讘转讜 诪拽讜诇拽诇转 讜讻诇 诪讛 砖讬讗讻诇 讬拽讬讗谞讜 讗讞专 讞爪讬 砖注讛, 讜讬讘讬讗 专讜驻讗 讗讜诪谉 讜讬注住讜拽 注诪讜 讘专驻讜讗讜转 讛专讘讛 讜诇讗 讛讜注讬诇, 讜转拽爪专 专讜讞讜 注讚 砖拽抓 讘讞讬讬讜, 讜讬讗诪专 诇专讜驻讗 讗诐 讛讜讗 讛讬讛 注谞讬 讬讜转专 讟讜讘 诇讜 诪驻谞讬 砖诇讗 讛讬讛 专讜讗讛 讘注讬谞讬讜 诪讬谞讬 诪讗讻诇讬诐 讟讜讘讬诐 讜注专讘讬诐, 讗讱 注转讛 砖讛讜讗 注砖讬专 讜诪讻讞 专讜讘 注讜砖专讜 讘讬转讜 诪诇讗 讻诇 讟讜讘 讜注诇 讬讚讬 讻讱 砖讜诇讞谞讜 诪诇讗 转讘砖讬诇讬谉 注专讘讬诐 讜驻讬专讜转 讟讜讘讬诐 讜诪砖拽讬谉 讬驻讬谉 讜讛讜讗 讗讜讻诇 讜诪拽讬讗 讛谞讛 讝讛 讛讟讜讘 砖讘讬讚讜 谞讞砖讘 诇讜 诇诪讜专转 专讜讞 讜诇讚讗讘讜谉 谞驻砖. 讜讻谉 讛讜讗 讛注谞讬谉 砖讻转讘谞讜, 谞诪爪讗 诪住讘转 注讻讜讘 讛讝讘诇 注讜砖讛 拽诇拽讜诇, 讜讛谞讛 讘讬诪讬诐 讛专讗砖讜谞讬诐 讛讬讜 讘转讬 讻住讗讜转 砖诇讛诐 讘砖讚讛 讜讛诐 专讞讜拽讬诐 诪讞爪专讜转讬讛诐 讻谞讝讻专 讘讙诪专讗, 讜专拽 讬砖 注砖讬专讬诐 讜谞讻讘讚讬诐 砖讬砖 诇讛诐 讘讬转 讛讻住讗 讘讘讬转诐 住诪讜讱 诇砖讜诇讞谞诐, 讜讛谞讛 讗诇讜 砖讛诐 诪讜讻专讞讬诐 诇爪讗转 诇讞讜抓 诇砖讚讛 讻讗砖专 诪转注讜专专 讘拽专讘诐 讻讞 讛讚讜讞讛 讜专讜爪讬诐 诇驻谞讜转, 爪专讬讻讬诐 诇注诪讬讚 注爪诪诐 注讚 砖讬诇讻讜 讞讜爪讛 诇砖讚讛 讻讬 讗讬谉 诇讛诐 讘讬转 讛讻住讗 讘讘讬转诐 诇驻谞讜转 转讬讻祝, 讜讘讝讛 讛砖讬注讜专 砖诇 讝诪谉 注讻讘转 讛讝讘诇 讘讘讟谞诐 讜讚讗讬 讬讙讬注 讗讬讝讛 拽诇拽讜诇 讘拽讬讘讛 讻诇 讗讞讚 诇驻讬 讻讜讞讜 讜诪讝讙讜, 讜讗驻砖专 砖诇驻注诪讬诐 讬注砖讛 讛注讬讻讜讘 专砖讜诐 讙讚讜诇 讘拽诇拽讜诇 讜讬转讛讜讜讛 诪讝讛 讞讜诇讗讬诐 讘拽讬讘讛, 讜诪诪讬诇讗 讬讙讬注 讛谞讝拽 诇讗讻讬诇转讜 诪讻讗谉 讜诇讛讘讗 讻讬 诇讗 讬讛讬讛 诇讜 转讗讜讛 讘讗讻讬诇讛, 讗讜 讗驻砖专 砖讬讙讚诇 讛拽诇拽讜诇 讬讜转专 注讚 砖讬讙讬注 诇讛拽讬讗 诪讗讻诇讜 转诪讬讚, 讜讗诐 讻谉 讗讬谉 讝讛 注砖讬专 讻讬 注讜砖专讜 讬讛讬讛 诇讜 诇诪讜专转 专讜讞! 讜讻诪讜 讘注诇 讛诪注砖讛 讛谞讝讻专 讗砖专 讚讘专 诇专讜驻讗 砖讟讜讘 诇讜 讬讜转专 讗诐 讛讬讛 注谞讬, 诪讛 砖讗讬谉 讻谉 讗讚诐 砖讬砖 诇讜 讘讬转 讛讻住讗 住诪讜讱 诇砖讜诇讞谞讜 讚诇讗 讗驻砖专 砖讬讛讬讛 诇讝讛 注讻讘讛 讜砖讛讜讬 讗驻讬诇讜 讘诪拽爪转 讝诪谉 讘讝讘诇 讘讟谞讜, 讛谞讛 讛讜讗 砖诪讜专 诪谞讝拽讬谉 讗诇讜 讜讘讜讚讗讬 拽讬讘转讜 转讛讬讛 讘专讬讗讛 讜讞讝拽讛 讗诐 诇讗 讬讗专注 讘讛 讞讜诇讬 诪诪拽专讬 讛讝诪谉 诪讘讞讜抓, 讜诇讻谉 讝讛 讞砖讬讘 注砖讬专 砖讛讜讗 谞讛谞讛 转诪讬讚 诪注讜砖专讜 讘讗讻讬诇讛 讜砖转讬讛.





讘谞讬讛讜

讜址转执旨讝职谞址讞 诪执砖指旨讈诇讜止诐 谞址驻职砖执讈讬', 讗指诪址专 专址讘旨执讬 讗址讘旨指讛讜旨: 讝讜止 讛址讚职诇指拽址转 谞值专 讘旨职砖讈址讘旨指转. 谞专讗讛 诇讬 讘住"讚 注诇 驻讬 诪讛 砖讗诪专讜 讛诪驻专砖讬诐 讝"诇 注诇 驻住讜拽 '讜址讬职注址谞职旨讱指 讜址讬址旨专职注执讘侄讱指' (讚讘专讬诐 讞, 讙) 讚讛住讜诪讗 讻讬讜谉 砖讗讬谉 专讜讗讛 讗讻讬诇转讜 讘注讬谞讬讜, 讞砖讬讘讛 讗讻讬诇转讜 注谞讜讬 讜讗讬谞讛 转注谞讜讙. 讜讻谉 讛诪谉 讻讬讜谉 砖讛讬讛 诪砖转诪砖 诇讻诪讛 诪讗讻诇讬诐, 讜诇讗 讛讬讜 专讜讗讬谉 讗讜转诐 讘注讬谞讬讛诐, 讻讬 专讜讗讬谉 诪谉, 诇讻讱 讗讬谉 讝讛 转注谞讜讙 诇讛诐, 讗诇讗 讞砖讬讘 注讬谞讜讬 讜专注讘讜谉, 注讻"讚.
讜讬讚讜注 讻讬 讘砖讘转 讗讜诪专讬诐 砖址讈讘指旨转 砖指讈诇讜止诐, 讜驻讬专砖转讬 讘住"讚 讛讟注诐 讘诪拽讜诐 讗讞专, 讻讬 讘讞讜诇 讗讬谉 砖诇讜诐 讘讬谉 讛谞驻砖 讜讛讙讜祝 讘注转 讗讻讬诇讛, 砖讛讙讜祝 专讜爪讛 诇讗讻讜诇 诪讜转专讜转 诇转注谞讜讙, 讜讛谞驻砖 诪讜讗住转 讛转注谞讜讙 讘讞讜诇, 讗讘诇 讘砖讘转 讚讛诪讜转专讜转 讜注讜谞讙 讛讜讗 诪爪讜讛, 讗讝 讙诐 讛谞驻砖 谞讞 诇讛 讘讗讻讬诇讛 砖讬砖 讘讛 注讜谞讙, 讜谞诪爪讗 砖讬砖 砖诇讜诐 讘讬谉 讛谞驻砖 讜讛讙讜祝, 诇讻讱 讗讜诪专讬诐 砖址讈讘指旨转 砖指讈诇讜止诐, 讜讻讬讜谉 讚讗讜讻诇 讘诇讗 谞专, 讗讬谉 讘讗讻讬诇讛 注讜谞讙, 诇讻谉 讬讞住专 讛砖诇讜诐 讘砖讘转, 讚诇讗 谞讞 诇谞驻砖 讘讗讻讬诇讛 讝讜. 讜诇讝讛 讗讜诪专 '讜址转执旨讝职谞址讞 诪执砖指旨讈诇讜止诐 谞址驻职砖执讈讬' 讝讜止 讛址讚职诇指拽址转 谞值专 讘旨职砖讈址讘旨指转, 砖讙讝专讜 注诇讬讛诐 砖诇讗 讬讚诇讬拽讜 谞专 讘砖讘转, 讜诪诪讬诇讗 讗讬谉 注讜谞讙 讘讗讻讬诇讛. 讜讗讝 讗讬谉 讛谞驻砖 谞讞 诇讛 讘讗讻讬诇讛 讘砖讘转 讻讬讜谉 讚诇讬讻讗 诪爪讜转 注讜谞讙.


"谞指砖讈执讬转执讬 讟讜止讘指讛", 讗指诪址专 专址讘旨执讬 讬执专职诪职讬指讛: 讝讜止 讘旨值讬转 讛址诪旨侄专职讞指抓. 谞专讗讛 诇讬 讘住"讚, 讻讬 讞诪砖讛 讛谞讗讜转 诪谞讜 讞讝"诇 诇讙讜祝, 讜讛注讚专诐 讛讜讗 讞诪砖讛 注谞讜讬讬诐, 讜讻讗诪讜专 讘讛诇讻讜转 讬讜诐 讛讻讬驻讜专讬诐 (讬讜诪讗 注讙:), 讜讞讚 诪谞讬讬讛讜 讛讜讗 专讞讬爪讛. 谞诪爪讗 讛专讞讬爪讛 讛讬讗 讟讜讘 诪谉 讛' 讛讟讘讜转 砖诇 讛讙讜祝. 诇讻讱 讗诪专: 谞指砖讈执讬转执讬 讟讜止讘指讛 '讟讜止讘 讛"讗' 讝讜 专讞讬爪讛, 砖讛讬讗 讞讚讗 诪谉 讛' 讟讜讘 砖诇 讛讙讜祝.
讜诪讛 砖讗诪专: 讝讜止 专职讞执讬爪址转 讬指讚址讬执诐 讜职专址讙职诇址讬执诐 讘旨职讞址诪旨执讬谉, 拽讗讬 注诇 专讞讬爪转 讬讚讬诐 讜专讙诇讬诐 砖诇 注专讘 砖讘转, 讜注诐 讝讛 讬砖 讙诐 专讞讬爪转 讛驻谞讬诐, 讻讬 讻谉 讛讞讬讜讘 诇专讞讜抓 驻谞讬讜 讬讚讬讜 讜专讙诇讬讜, 讜专讘讬 讬讜讞谞谉 谞拽讬讟 讬讚讬诐 讜专讙诇讬诐 拽讬爪专 讘诇砖讜谞讜, 讜谞诪爪讗 讛诐 讞诪砖讛 讗讘专讬诐 砖讛诐 驻谞讬诐 讜讘' 讬讚讬诐 讜讘' 专讙诇讬诐, 讜讙诐 讝讛 谞专诪讝 讘转讬讘转 讟讜止讘指讛 鈥� 讟讜讘 讛'.
讜职专址讘旨执讬 讬执爪职讞指拽 谞址驻职讞指讗 讗指诪址专: 讝讜止 诪执讟旨指讛 谞指讗指讛 讜职讻值诇执讬诐 谞指讗执讬诐 砖讈侄注指诇侄讬讛指, 讜讛专讬 讙诐 讘讝讛 讗讬讻讗 讞诪砖讛, 拽专拽注讬转 讛诪讟讛 讜砖诇砖讛 讚驻谞讜转 砖诇讛 讛诐 讗专讘注讛, 讜讻诇讬诐 砖注诇讬讛 讛专讬 讞诪砖讛 讜谞专诪讝讜 讘转讬讘转 讟讜止讘指讛 鈥� 讟讜讘 讛'.


专址讘旨执讬 讗址讘旨指讗 讗指诪址专: 讝讜止 诪执讟旨指讛 诪只爪旨址注址转 讜职讗执砖讈指讛 诪职拽只砖旨讈侄讟侄转 诇职转址诇职诪执讬讚值讬 讞植讻指诪执讬诐. 拽砖讛, 讜讻讬 转诇诪讬讚讬 讞讻诪讬诐 讬砖 诇讛诐, 讜讛诪讜谉 讛注诐 讗讬谉 诇讛诐, 讜诇诪讛 转诇讛 讝讛 讘转诇诪讬讚讬 讞讻诪讬诐?
讜谞专讗讛 诇讬 讘住"讚, 讛诪讜谉 讛注诐 讜讚讗讬 讬砖 诇讛诐 讝讛, 讗讱 讗讬谉 诪专讙讬砖讬诐 注讜谞讙 讙讚讜诇 讻诇 讻讱 讻讬讜谉 砖讛诐 专讙讬诇讬诐 讘讻讱 讻诇 讛讬诪讬诐 讜讛诇讬诇讜转, 讗讱 转诇诪讬讚讬 讞讻诪讬诐 砖讬砖 诇讛诐 讛注讚专 诪讝讛 讘讻诇 砖砖转 讬诪讬 讛讞讜诇, 讜专拽 讘砖讘转 讬砖 诇讛 诪讟讛 诪讜爪注转 讜讗砖讛 诪拽讜砖讟转, 谞讞砖讘 讝讛 诇讛诐 注讜谞讙 讙讚讜诇, 讜诇讻讱 转诇讛 注讜谞讙 讝讛 讘转诇诪讬讚讬 讞讻诪讬诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讜讚讜诪讛 诇诪诇讗讱 讛' 爪讘讗讜转. 注讬讬谉 拽讚讜砖讬谉 讚祝 注讘 注"讗 讘专砖"讬 讚"讛 讚讜诪讬诐 诇诪诇讗讻讬 讛砖专转:


专砖"讬 讚"讛 讻专转 注讚讬驻讗 讚讗讬转 讘讛 转专讬 讜讻讜'. 注讬讬谉 讘讛专注"讘 住驻"讟 讚住谞讛讚专讬谉:


转讜住' 讚"讛 转转谉 诇讜 讜讻讜' 讚讗讬谉 谞转讬谞讛 驻讞讜转 诪砖讜讛 驻专讜讟讛. 注讬讬谉 讙讬讟讬谉 讚祝 讻 注"讗 转讜住驻讜转 讚"讛 讚诇诪讗:





讞讬讚讜砖讬 专讘讬 注拽讬讘讗 讗讬讙专

讙诪专讗 讗诪专 专"谞 讘"讬 讗诪专 拽专讗 [讘转专讜诪讛 讻转讬讘] 转转谉 诇讜 讜诇讗 诇讗讜专讜. 诪讻诇诇 讚讘转 讗讜专讜 讛讬讗. [讜诪讜讻讞 讚转专讜诪讛 讟诪讗讛 诪讜转专 讘讛谞讗讛].
转讬诪讗 讜注讚讬讬谉 讬拽砖讛 诇专讬讛"讙 讚住"诇 讚讞诪抓 讘驻住讞 诪讜转专 讘讛谞讗讛. 诪谞"诇 讚转专讜诪讛 讟诪讗讛 讘转 讗讜专讜 讛讬讗. 讛讗 讗爪讟专讬讱 拽专讗 诇转专讜诪转 讞诪抓 讻讚讗诪专 专谞讘"讬 注爪诪讜 讘驻住讞讬诐 (讚祝 诇讙 注"讗) [注诇 诪讛 讚讗讬转讗 讘诪转谞讬' 讛讗讜讻诇 转专讜诪转 讞诪抓 讘驻住讞 讘砖讜讙讙 诪砖诇诐 拽专谉 讜讞讜诪砖. 转谞讬 注诇讛 讘讚"讗 讘诪驻专讬砖 转专讜诪讛 讜讛讞诪讬爪讛 讗讘诇 讛驻专讬砖 讞诪抓 转专讜诪讛 讚讘专讬 讛讻诇. 专"诇 讗驻讬诇讜 专讬讛"讙 讚住"诇 讚讞诪抓 讘驻住讞 诪讜转专 讘讛谞讗讛 讜诇讗 讗转诪注讟 诪谉 转转谉 诇讜 讚讛讗 讬砖 讘讜 讻讚讬 谞转讬谞讛. 注"砖 讘专砖"讬 讜转讜住'] 讗讬谞讛 拽讚讜砖讛. 诪谞讛"诪 讗诪专 专谞讘"讬 讗诪专 拽专讗 转转谉 诇讜 讜诇讗 诇讗讜专讜:





讞讬讚讜砖讬 讞转"住

讛讚诇拽转 谞专 讘砖讘转 讞讜讘讛. 爪"注 讻讬讜谉 讚讗讘讬讬 谞诪讬 讬讚注 讛讗 讻诪"砖 转讜住' 诪诪转谞讬' 注诇 讙' 注讘讬专讜转 谞砖讬诐 诪讬转讜转 讜讻讜' 讜专拽 砖诇讗 讬讚注 砖爪专讬讱 诇讛讬讜转 谞专 讘诪拽讜诐 住注讜讚讛 讜讝讛 诇讗 讛砖讬讘 诇讜 专讘讗 讜注讬拽专 讞住专 诪讚讘专讬 专讘讗. 转讜 爪"注 讛讗 讗讘讬讬 讘讬诇讚讜转讜 讻讘专 讬讚注 讚讘注讬 谞专 砖讘转 讘诪拽讜诐 住注讜讚讛 讻诪讘讜讗专 驻' 注专讘讬 驻住讞讬诐 拽"讗 注"讗 讜讘转讜住' 讚"讛 讜讘拽讬讚讜砖 注"砖 讜讝讛 讛讬讛 讻砖讛讬' 讘讬 专讘讛 讟专诐 砖讞诇拽 注诐 专讘讗. 讜诇讜诇讬 讚讘专讬 转讜住' 讛讬讬转讬 讗讜诪专 讗讘讬讬 讛讜讛 住"诇 讛讚诇拽转 谞专 砖讘转 讛讜讛 诪爪讜讛 讻诪讜 讻诪讛 诪爪讜转 砖讗讬谉 诪讞讜讬讬讘讬诐 诇讞讝讜专 讗讞专讬讛诐 讜诪"诪 讘注讬讚谉 专讬转讞讗 诪注谞讬砖讬诐 讗注砖讛 讻讬 讛讗讬 讻诪"砖 转讜住' 讘诪谞讞讜转 诪"讗 注"讗 讚"讛 注谞砖讬转讜 注"砖. 讜诪砖"讛 谞砖讬诐 诪转讜转 讘砖注转 诇讬讚转谉 讚讛讜讛 注讬讚谉 专讬转讞讗 讗讘诇 讗讬谉 诇谞讜 诇讗住讜专 诇讛讚诇讬拽 讘注讟专谉 诪砖讜诐 砖诪讗 讬爪讗 讚讗驻讬' 讗讬谞讜 诪讚诇讬拽 讻诇诇 讗讬谉 讗谞讜 讗讞专讗讬诐 诇讜 讻诪讬 砖讗讬谞讜 诇讜讘砖 讟诇讬转 讘转 讚' 讻谞驻讜转. 讜讗诪专 专讘讗 诇讗 讻讬 讞讜讘讛 讛讬讗 讛讬讬谞讜 诪讛诪爪讜转 砖讘"讚 砖诇诪讟讛 诪讻讬谉 讗讜转讜 注讚 砖转爪讗 谞驻砖讜. 讜诪爪讗转讬 讻' 讘住驻专 讬专讗讬诐 讻讬 注讜谞讙 砖讘转 讜讙诐 讛讚诇拽转 谞专 讛诇讻讛 诇诪砖讛 诪住讬谞讬 讜讗转讜 谞讘讬讗讬诐 讜讗住诪讻讜讛 讗拽专讗:


专讞讬爪转 驻谞讬讜 讬讚讬讜 讜专讙诇讬讜 讞诪讬谉 注专讘讬转. 驻讬专砖"讬 讘诇讬诇讬 砖讘转讜转 诪砖诪注 讘诇讬诇讬 诪诪砖 讜讗"讻 讛讗 讚住讚讬谉 讘爪讬爪讬转 讘诇讬诇讛 讛讜讛 注讜讘讚讗. 讜讻谉 讘讚讬谉 讚转诇诪讬讚讬诐 讚住"诇 住讚讬谉 驻讟讜专讛 讘讜讚讗讬 诇讗 诇讘砖讜 住讚讬谉 讘讬讜诐 讚诇讗 诇诪讬注讘讚 讟爪讚拽讬 诇诪驻讟专 谞驻砖讬' 诪爪讬爪讬转 讻讚讗诪专 诇讬' 诪诇讗讻讗 诇专讘 拽讟讬谞讗 讜专拽 讻住讜转 讛诪讬讜讞讚 诇讬诇讛. 讜专' 讬讛讜讚讛 诇讟注诪讬' 讛讜讗 专讘谞谉 讚专"砖 讚住"诇 讻住讜转 诇讬诇讛 讞讬讬讘 讘爪讬爪讬转 讜诪砖"讛 诇讗 讙讝专 谞诪讬 诪砖讜诐 讻住讜转 诇讬诇讛 讜转诇诪讬讚讬讜 讞砖讜 诇讚专"砖 讚讻住讜转 诇讬诇讛 驻讟讜专 讜诪诪讬诇讗 讗讬讻讗 诇诪讬讙讝专 讗讟讜 讻住讜转 诇讬诇讛 讗讘诇 讙讝讬专讛 砖诪讗 讬拽专注 转专讜讜讬讬' 诇讬转 诇讛讜 讻谞诇注"讚:


讜讗谞讬 讗讜诪专 诪爪讜讛 诪讗讬 诪爪讜讛 讻讚转谞讬讗 讻讱 讛讬' 诪谞讛讙讜 砖诇 专"讬 讘专 讗讬诇注讗. 讜诪住转诪讗 诪爪讜讛 专讘讛 讛讬讗 诪讚谞拽讟 诪谞讛讙讜 讜诪谞讛讙 讬砖专讗诇 转讜专讛 讛讬讗 讻讱 诪爪讗转讬 讘专讗讘"谉:


讜讗讬谞讛讜 住讘专讬 讙讝讬专讛 诪砖讜诐 讻住讜转 诇讬诇讛. 驻讬专砖"讬 讘讬讘诪讜转 驻专讬讱 讜讻讬 讬砖 讻讞 讘讬讚 讞讻诪讬诐 诇注拽讜专 讚讘专 诪谉 讛转讜专讛 讜诪砖谞讬 砖讘 讜讗诇 转注砖讛 砖讗谞讬. 谞专讗讛 讚专爪讛 专砖"讬 诇讛讜讻讬讞 砖讬讟转讜 讚讛转讜住' 砖诐 谞讚讞拽讜 诪讗讚 讛讗 讛注讟讬驻讛 讘诇讬 爪讬爪讬转 讛"诇 拽讜诐 讜注砖讛 讜诇专砖"讬 谞讬讞讗 讚讛讗 注讻"驻 讗讬转 讘讬讛 爪讬爪讬转 诇讘谉 讜拽讬"诇 讛转讻诇转 讗讬谞讜 诪注讻讘 讗转 讛诇讘谉 讜讗讬谉 讗讬住讜专 讘讛注讟讬驻讛 专拽 砖讘 讜讗诇 转注砖讛 转讻诇转 讜讗"砖:


谞砖讬转讬 讟讜讘讛 讜讻讜'. 讝讛 诪专讞抓 讜讻讜' 讗砖讛 诪拽讜砖讟转 讜讻讜'. 诪讙谉 讗讘专讛诐 住讬' 专"诪 讻转讘 诇讛拽砖讜转 讚讻' 专诪讘"诐 讚诇讗 讬砖诪砖 讘讬讜诐 讬爪讬讗讛 诪诪专讞抓 讜讛专讬 诪爪讜讛 诇专讞讜抓 讻诇 讙讜驻讜 讘注"砖 讜诪爪讜转 注讜谞讛 讘砖讘转 注"砖 砖谞讚讞拽. 讜诪"诪 谞"诇 拽讜讚诐 砖讙讝专讜 注诇 讛专讞讬爪讛 讘砖讘转 诪砖讜诐 讙讝讬专转 讛讘诇谞讬诐 诇讗 讛讬讜 专讜讞爪讬诐 讘注"砖 拽讜讚诐 注讜谞讛 讗诇讗 讗讞专 砖拽讬讬诐 诪爪讜转 注讜谞讛 专讞抓 讘砖讘转 讙讜驻讬' 讜讘讬诪讬 讬专诪讬' 谞转拽诇拽诇讜 讚讜专讜转 讜诇讗 讛讬' 讬讻讜诇 诇专讞讜抓 讘砖讘转 注爪诪讜 诪砖讜诐 讛讘诇谞讬诐 砖讞诪诪讜 讘砖讘转 注"讻 讗讜 砖专讞抓 讘注"砖 讜讘讬讟诇 诪爪讜转 注讜谞讛 讗讜 砖拽讬讬诐 诪爪讜转 注讜谞讛 讜诇讗 专讞抓 讻诇诇 注"讻 讗诪专 谞砖讬转讬 讟讜讘讛 讝讛 诪专讞抓 讗讘诇 讗砖讛 诪拽讜砖讟转 诇转"讞 讛讜讛 诇讬' 讜诪专 讗诪专 讘讛讬驻讜讱:


讗讬谉 诪讚诇讬拽讬谉 讘爪专讬 讜讻讜' 讗注"讙 讚注讟专谉 讜爪专讬 讬讜爪讗讬诐 诪讛注抓 讜讗讬谞诐 谞诪砖讻讬诐 讗讞专 讛驻转讬诇讛 诪"诪 讬讛讬讘 讘讛讜 讟注诪讗 讗讞专讬谞讗 讘注讟专谉 诪驻谞讬 讻讘讜讚 砖讘转 讜讘爪专讬 诪驻谞讬 砖讛讜讗 注祝 讗讜 砖诪讗 讬住转驻拽 诪诪谞讜 讚谞驻"诪 诇驻诪"砖 讘砖"注 讚讗讬 讗讬讻讗 谞专 讗' 讻砖专 砖讜讘 诪讜转专 诇讛讚诇讬拽 讘砖诪谞讬诐 讛驻住讜诇讬诐 讜诇讗 讞讬讬砖讬谞谉 砖诪讗 讬讟讛 讜拽诪"诇 讚注讟专谉 讜谞驻讟 讗讬谉 诪讚诇讬拽讬谉 讻诇诇 讜拽"诇 讜诪讬讜砖讘 拽爪转 拽' 转讜住':





驻谞讬 讬讛讜砖注

讘转讜住驻讜转 讘讚"讛 讛讚诇拽转 谞专 讘砖讘转 讞讜讘讛 驻讬专讜砖 讘诪拽讜诐 住注讜讚讛 讻讜' 讗讘诇 诪讛讚诇拽转 谞专 讙讜驻讗 讻讜' 讚驻砖讬讟讗 讚讞讜讘讛 讛讬讗 讚讛转谞谉 注诇 砖诇砖 注讘讬专讜转 讻讜' 注讻"诇. 谞专讗讛 讚诪砖诪注 诇讛讜 讚讛讚诇拽转 讛谞专 讛讬讬谞讜 讚讜诪讬讗 讚讞诇讛 砖讛讬讗 诪爪讜讛 讜讞讜讘讛 讗诇讗 讚讘讗诪转 讗讬谉 讛讻专讞 讻"讻 讘讝讛 讚讗驻砖专 讛讗 讚拽讗诪专 讛转诐 砖讗讬谞谉 讝讛讬专讜转 讘讛讚诇拽转 讛谞专 讛讬讬谞讜 砖讗讬谞谉 讝讛讬专讜转 诇讛讚诇讬拽 讘讝诪谞讜 讗诇讗 诪讗讞专讜转 讜诪讚诇讬拽讜转 讜讚讜诪讬讗 讚住讬驻讗 讚诪转谞讬' 讚讛转诐 讚拽转谞讬 砖诇砖讛 讚讘专讬诐 爪专讬讱 讗讚诐 诇讜诪专 讘转讜讱 讘讬转讜 讻讜' 讛讚诇讬拽讜 讗转 讛谞专 讜讛讬讬谞讜 砖讬讝专讝 砖讬讚诇讬拽讜 拽讜讚诐 住驻拽 讞砖讬讻讛 讜讗驻砖专 谞诪讬 讚讗讬谉 讛谞砖讬诐 讝讛讬专讜转 诇讛讚专 讗讞专 砖诪谞讬诐 讜驻转讬诇讜转 讬驻讜转. 讜讗"讻 诇驻"讝 讛讗 讚拽转谞讬 砖讗讬谞谉 讝讛讬专讜转 讘讛讚诇拽转 讛谞专 讛讜讬 讚讜诪讬讗 讚砖讗讬谞谉 讝讛讬专讜转 讘谞讚讛 讚讛讬讬谞讜 注"讻 砖讗讬谞谉 讝讛讬专讜转 讘讚讬拽讚讜拽讬 讛讚讬谞讬诐 讻专讗讜讬 讚讛转诐 讜讚讗讬 诇讗 砖讬讬讱 诇讜诪专 砖讗讬谞谉 讝讛讬专讜转 讘诪爪讜转 谞讚讛 讻诇诇 讛讜爪专讻转讬 诇讝讛 诪砖讜诐 讚诇讻讗讜专讛 讗讬谉 诇讞诇拽 讘讬谉 讛讚诇拽转 谞专 讘诪拽讜诐 住注讜讚讛 诇讛讚诇拽转 谞专 讘讘讬转 砖讛专讬 注讬拽专 诪爪讜转 讛讚诇拽转 讛谞专 讛讬讬谞讜 诪砖讜诐 砖诇讜诐 讘讬转 讻讚讗讬转讗 诇注讬诇 讘讙诪专讗:





驻转讞 注讬谞讬诐

讜讚讜诪讛 诇诪诇讗讱 讛' 爪讘讗讜转 驻讬专砖 诪讛专砖"讗 诪砖讜诐 讚诪诇讗讻讬诐 诪拽驻讬讚讬谉 讗讛讗 讻讚讗诪专讜 驻专拽 讛转讻诇转 (诪谞讞讜转 讚祝 诪"讗) 讚诪诇讗讻讗 讗砖讻讞讬' 诇专讘 拽讟讬谞讗 讜讻讜' 讚住"诇 诇诪诇讗讱 讚讛诇讻讛 讻讘"讛 讜诇讗 讙讝专 诪砖讜诐 讻住讜转 诇讬诇讛 注讻"讚 讜讛专讜讗讛 讬专讗讛 讘住讜讙讬讗 砖诐 诪驻讜专砖 讬讜爪讗 讚诪爪讗讛 讛拽驻讬讚讗 注诇 讚注讘讬讚 讟爪讚拽讬 诇诪驻讟专 谞驻砖讬讛 诪爪讬爪讬转 讚住讚讬谞讗 讘拽讬讟讗 讜住专讘诇讗 讘住讬转讜讜讗 讗讘诇 诇讗 砖讛诪诇讗讱 住讘专 讚诇讗讜 砖驻讬专 注讘讚 讚诇讗 专诪讬 爪讬爪讬转 讘住讚讬谉:





砖注专讬 转讜专转 讘讘诇

(讻讛 讘) 讻诇 砖讬砖 诇讜 谞讞转 专讜讞 讘注砖专讜 讚专"诪.鈥斪⒆�' 驻专砖"讬 讚讛讬讬谞讜 讛砖诪讞 讘讞诇拽讜, 讜讝讛 讛讬讛 讻驻讬 讟讘注 专' 诪讗讬专 讜诪讝讙讜, 讻讚讗讬转讗 讘诪讚专砖 拽讛诇转 驻"讗: 专"诪 讛讜讛 讻转讘谉 讟讘 讜讛讜讛 诇注讬 讙' 住诇注讬谉 讘讻诇 砖讘转 讜讗讻诇 讜砖转讬 讘讞讚讗 讜诪转讻住讬 讘讞讚讗 讜诪驻专谞住 讗讜讞专谞转讗 诇专讘谞谉.

